qundao/data-zh-poetry huggingface dataset:
湖上西庄
作者：杨圻
朝代：清
体裁：七言绝句

江头日出海生霞，溪里平明扫落花。欲问秦人不知处，鸡鸣犬吠百千家。
湖口舟中
作者：杨圻
朝代：清
体裁：七言绝句

收拾江山入锦囊，石钟山下月如霜。成名莫耻居王后，昨夜南风过马当。
湖岸晚兴
作者：杨圻
朝代：清
体裁：古风

花落门阁闭，莺啼春山晚。船归衣香密，鸟下人影散。归路与溪永，衣带东风缓。杳杳华子冈，沈沈文杏馆。稚子指柴扉，高柳夕阳满。
湖村晓晴
作者：杨圻
朝代：清
体裁：七言绝句

橹声夜半入荷花，过尽荷花便到家。日出柴门朝雨后，坐看江上水生霞。
湘春夜月·昆明湖残荷
作者：杨圻
朝代：清
体裁：词

冷清清，云房水殿人稀。细语波心惊荡，鸥梦皱依希。月下千门锁了，尽黄昏、清晓藕香飞。指点暗伤亡国，风光太液，旧事都非。仙侣移舟，离宫制曲，往事多时。西风吹到，祗铜仙、暗承铅泪，清露如丝。玉妃何在，水天落尽红衣。有谁见也，秋星不曙，夜夜相思。
湘江上忆故园
作者：杨圻
朝代：清
体裁：五言律诗

湘水逢春色，巴陵送远行。江湖闻战伐，花鸟近清明。放马天连草，听莺雨满城。故园今万里，佳节倍伤情。
溥心畬叔明约萃锦园看海棠拈韵赏字
作者：杨圻
朝代：清
体裁：古风

春城看海棠，君家独泱漭。峨峨七八株，滟滟四五丈。高红欲幂天，入门客尽仰。朝寒胭脂湿，昼热红霞上。夜来风露清，其气滋膏壤。名花如美人，以笑鸣骀荡。结骑满园门，群贤集少长。主人好风调，花下桃笙响。野王最后来，脱略酬倜傥。席地坐落英，春阴在衣氅。攀枝话平泉，百年嗟长养。宿昔树木人，蔽芾得想像。周召夹王室，百辟式忠谠。懿亲作元辅，忧劳靖草莽。悠然海宇清，春暖含元仗。梁王盛宾客，退食亦延赏。恩光溢丝竹，后乐独神往。幽幽丁卯桥，春色一如曩。即今抚故物，劳我承平想。
溪上
作者：杨圻
朝代：清
体裁：古风

水急春山晚，云深不见指。雨响绿苔上，月出青松里。金炉凝夕烟，微致已入理。隐几本无心，动静何所始。
溪上偕妇泛舟
作者：杨圻
朝代：清
体裁：古风

舟尾出茶烟，归去春流远。风起落花舞，杳杳山溪晚。
溪上见梅
作者：杨圻
朝代：清
体裁：七言绝句

几枝红萼倚寒烟，寂寞山边与水边。惟有诗人与渔父，一溪风雪两来船。
溪上雨意
作者：杨圻
朝代：清
体裁：五言绝句

山雨捲幽草，溪风舞落花。牧童都不管，缓缓自回家。
溪兴
作者：杨圻
朝代：清
体裁：五言绝句

林岸暮禽碎，乘流归去远。绿阴飞落花，溪山浅深晚。
溪兴
作者：杨圻
朝代：清
体裁：古风

西子一浣纱，至今流水香。何如我濯足，千载歌沧浪。容与云水里，夕晖峰壑长。一鸟下高翠，倒景流微茫。
溪口
作者：杨圻
朝代：清
体裁：古风

操舟入清浅，隔岸见秋山。道是仙源近，云溪湾复湾。人家三两户，门向碧峰关。前路不可尽，满川幽草閒。
溪口
作者：杨圻
朝代：清
体裁：五言绝句

溪水流花急，波上春山晚。欲问武陵源，杳杳渔舟远。
溪口弄舟
作者：杨圻
朝代：清
体裁：古风

棹发溪雨响，前峰隔春水。花落绿苔上，鸟啭青林里。日晚烟火深，翠微殊未已。溪长意俱永，何以知所止。
溪晚
作者：杨圻
朝代：清
体裁：五言绝句

金炉起夕薰，川上香烟满。落花不见人，溪暝春山晚。
溪行
作者：杨圻
朝代：清
体裁：五言律诗

雪消泉脉动，水暖绿萍生。山木两三里，幽禽千百声。登舟弄春色，烟日满江城。一片梅花落，悠悠万里情。
满宫花
作者：杨圻
朝代：清
体裁：词

柳丝长，征马歇。重把归期先说。细云疏雨过长亭，暗暗吴山千叠。水东流，人小别。别后归来愁绝。碧芜烟湿露珠明，数片梧桐秋叶。
满江红
作者：杨圻
朝代：清
体裁：词

百战功高，八千里、旌旗飞荡。满眼里、指挥若定，云台诸将。千日驰驱胡虏灭，三年薪胆哀兵壮。算夺还、半壁旧山河，如翻掌。□□□，明尊攘。沙场事，知消长。有毛锥三寸，披靡所向。六合朝朝飞露布，笔尖横扫千军上。好男儿、到底不和戎，神俱王。
满江红·壬子二月初觉和暖韶华已过半矣绿肥红瘦春光奈何
作者：杨圻
朝代：清

乍暖轻寒，原来是清明时节。但一例繁华过了，便成消歇。盖地梨花幽巷晚，漫天新柳红楼月。最苦是恨极忆前欢，难收拾。年来事，心头切，人间恨，无时绝。道春残一半，花还堪折。莫惜芳菲留不住，明年暗祝空枝发。恐怕是未敢向人啼，背人说。
满江红·壬子二月，初觉和暖，韶华已过半矣，绿肥红瘦，春光奈何
作者：杨圻
朝代：清
体裁：词

乍暖轻寒，原来是、清明时节。但一例、繁华过了，便成消歇。盖地梨花幽巷晚，漫天新柳红楼月。最苦是、恨极忆前欢，难收拾。年来事，心头切。人间恨，无时绝。道春残一半，花还堪折。莫惜芳菲留不住，明年暗祝空枝发。恐怕是、未敢向人啼，背人说。
滨行阿美再索画梅为题四绝·其一
作者：杨圻
朝代：清
体裁：七言绝句

原知欢蒂是愁苗，悔把温柔慰寂寥。枉负才名倾粉黛，风流两字太魂销。
滨行阿美再索画梅为题四绝·其三
作者：杨圻
朝代：清
体裁：七言绝句

照眼枝枝红雪堆，胭脂难买好春回。罗浮以外非春色，从此杨圻不画梅。
滨行阿美再索画梅为题四绝·其二
作者：杨圻
朝代：清
体裁：七言绝句

戎马经年衣满尘，强欢暂醉暗伤神。平生热泪黄金价，只赠英雄与美人。
滨行阿美再索画梅为题四绝·其四
作者：杨圻
朝代：清
体裁：七言绝句

旧梦新盟两不真，临歧再赠一枝春。他年绿叶成阴后，陌路应怜画里人。
漫成
作者：杨圻
朝代：清
体裁：五言律诗

自笑无功业，何须变姓名。雄心随日落，病眼怯灯明。有史皆皇帝，何年见太平。小园能避世，万卷拥专城。
瀍上郊居
作者：杨圻
朝代：清
体裁：古风

荠麦绿无尽，夕晖红未了。客来云木边，林上喧众鸟。入林叩荆扉，幽犬吠如豹。门前洛阳山，秀色媚昏晓。高斋位图书，云卿一室小。妻子作鸡黍，馀閒事洒扫。静昼庭无人，箕踞言怀抱。愿与素心人，餐霞以为饱。
灵飞墓诗碣·其一
作者：杨圻
朝代：清
体裁：七言绝句

仙槎万里款声灵，碎佩丛铃伴使星。四十年来朝野事，繁华时节是飘零。
灵飞墓诗碣·其三
作者：杨圻
朝代：清
体裁：七言绝句

京阙生尘万户空，婆心仗尔鲁连风。宫中宝玉闺中秀，完璧都从皓齿功。
灵飞墓诗碣·其二
作者：杨圻
朝代：清
体裁：七言绝句

庚辛板荡痛天骄，凝碧池头弦索高。一曲琵琶解胡语，乌珠军令肃秋毫。
灵飞墓诗碣·其五
作者：杨圻
朝代：清
体裁：七言绝句

父老于今骨肉铭，埋香端合葬江亭。我哀遗事谈天宝，不为閒情诔小青。
灵飞墓诗碣·其六
作者：杨圻
朝代：清
体裁：七言绝句

寒日馀姿事可哀，画图省识赵阳台。为君一扫齐东语，自有閒人凭吊哀。
灵飞墓诗碣·其四
作者：杨圻
朝代：清
体裁：七言绝句

至今便殿锁仪鸾，西苑楼台未忍看。环佩归来烟水里，暗伤亡国不知寒。
点绛唇
作者：杨圻
朝代：清
体裁：词

屈指无端，岁华暗换宜春帖。鸭炉烟结。梦暖春寒烈。风竹凄清，敲向黄昏澈。半庭残雪。更半庭残月。
点绛唇
作者：杨圻
朝代：清

屈指无端，岁华暗换宜春帖。鸭炉烟结，梦暖春寒烈。风竹凄清，敲向黄昏澈。半庭残雪，更半庭残月。
燕子
作者：杨圻
朝代：清
体裁：五言律诗

华屋窥新主，雕梁认故衙。归来三月浪，飞过六宫花。此鸟关兴废，今年换物华。明春犹作客，何处欲为家。
爪哇火山诗
作者：杨圻
朝代：清

岛峡呜钟鼓，声音摇天阊。绝壁启幽扉，星月在衣裳。呼吸逼青冥，肃肃毛骨凉。但见烟与海，六合一混茫。紫云忽割裂，一绕悬光芒。千峰坐巨浸，大火发中央。晔晔结天柱，奇彩拂银潢。周山三百里，海上夜炫熿。舟楫环地来，宵行见帆樯。炎方多火山，昔闻殊惑惶。明夷一洪炉，鼓铸煨阴阳。磅礴时一泄，清浊乃抑扬。万象不能名，五行实故常。真宰根至理，微眇安得详。须臾日亦出，光气不可当。赤轮水底起，煮海若沸汤。宇宙乃太明，历落见八荒。火日相荡摩，四射作剑铓。南洲水居七，天与波洸洸。馀山渺缥间，至是皆辉煌。若有圣人出，灯照临万方。于物无不受，詄荡开明堂。我读山海经，考證嗟未遑。前年亲瘴疠，乘槎极朗光。壮哉沧溟气，飞动意以偿。夸丽伹赏奇，感叹复彷徨。
爪哇火山诗
作者：杨圻
朝代：清
体裁：古风

岛峡鸣钟鼓，声音摇天阊。绝壁启幽扉，星月在衣裳。呼吸逼青冥，肃肃毛骨凉。但见烟与海，六合一混茫。紫云忽割裂，一线悬光芒。千峰坐巨浸，大火发中央。晔晔结天柱，奇彩拂银潢。周山三百里，海上夜炫熿。舟楫环地来，宵行见帆樯。炎方多火山，昔闻殊惑惶。明夷一洪炉，鼓铸煨阴阳。磅礴时一泄，清浊乃抑扬。万象不能名，五行实故常。真宰根至理，微眇安得详。须臾日亦出，光气不可当。赤轮水底起，煮海若沸汤。宇宙乃太明，历落见八荒。火日相荡摩，四射作剑铓。南洲水居七，天与波洸洸。馀山渺缥间，至是皆辉煌。若有圣人出，烛照临万方。于物无不受，詄荡开明堂。我读山海经，考證嗟未遑。前年亲瘴疠，乘槎极■胱。壮哉沧溟气，飞动意以偿。夸丽但赏奇，感叹复彷徨。
爪哇诗
作者：杨圻
朝代：清
体裁：五言律诗

地脉炎荒坼，人烟海岛重。星轺牛斗分，火帝祝融峰。越绝今门户，中原有附庸。当年多割据，谁与问提封。
牛渚
作者：杨圻
朝代：清
体裁：五言绝句

烟火春潮里，旌旗绝壁间。夕阳看不尽，一片好江山。
牛渚闻雁
作者：杨圻
朝代：清
体裁：五言律诗

大江风月白，船里起相思。一雁下牛渚，秋天无尽期。已知流落后，况复别离时。高枕沧洲上，清宵自咏诗。
独坐
作者：杨圻
朝代：清
体裁：五言律诗

独坐秋天淡，空庭拭笛床。野星时坠落，远水入微茫。日出海山气，天明花木香。寸心惊物候，寂寞惜流光。
独坐
作者：杨圻
朝代：清
体裁：五言律诗

独坐艳阳里，莺啼燕子飞。四时春日短，百岁少年稀。小院生花蕾，幽居著布衣。朅来能守拙，人道是忘机。
独夜
作者：杨圻
朝代：清
体裁：五言律诗

莲际上风月，山家幽复幽。明星侵晓出，清汉向西流。人下少知己，天涯惊早秋。相思君不见，抱瑟上江楼。
独归叹
作者：杨圻
朝代：清
体裁：古风

黄河春色来，游子惊异乡。久困郑虢间，令我鬓发苍。愁病攻其短，谋略惭所匡。中原生芳草，战马杂牛羊。忽哀江南春，军中忆草堂。长揖辞豫州，东归道阻长。豁然见江水，开颜复徬徨。间关趋里巷，入门心皇皇。故妻化异物，爱子各一方。仆夫展庭扉，老婢拂行装。邻人怪我瘦，感叹行李傍。旧犬奔出迎，欢喜啮衣裳。夜伴主人卧，驱之复入床。似怜主人独，复讶归参商。主人勿复去，共兹守空房。物性固犹是，顾之增悽惶。江梅今合抱，繁枝间幽篁。湿红与楼齐，深庭寒雨荒。茶灶久不火，遗挂犹在墙。清宵坐棐几，绣幕溢暗香。徘徊明镜前，夙昔耀新妆。于物亦何爱，一一摧肝肠。久虚同牢食，厨下熟黄粱。入夕春寒盛，呼童斟玉觞。为君设匕箸，庶犹共酒浆。园蔬嚼寒绿，江鱼荐新尝。恍若平生时，此恨殊茫茫。我生重贫贱，所悲失糟糠。常惧富贵至，富贵悲莫当。忆昔出门时，携手登河梁。同出不同归，思君入膏肓。谁其伴君子，慰此门户伤。生还意转苦，不如死战场。
独游野寺晚归
作者：杨圻
朝代：清
体裁：五言律诗

岚翠暮来紫，竹林方丈閒。主人抱白鹤，佳客似秋山。清月出山水，徐来庭户间。无心成独往，尽兴复孤还。
猎马
作者：杨圻
朝代：清
体裁：五言律诗

共尔生髀肉，閒来鸣角弓。匈奴犹未灭，小猎出云中。纵使兔狐尽，何殊鹰犬功。北平飞一骑，何以用英雄。
猴脑忏
作者：杨圻
朝代：清
体裁：古风

天生万物厚人类，五谷六畜充胃肠。江海兼味鱼盐利，五湖虾菜佐糇粮。翠釜驼羹金盘脍，羊羔美酒乐未央。取之以时非为暴，杀之有故无不祥。阿私自天人为贵，此理非安殊徬徨。南州钜室不为足，方丈食前犹怏怏。日费万钱难下箸，必得奇味餍新尝。蛇羹猫脍何足数，异哉生盬猴脑浆。牵猴上堂嗾叩首，薙削毛发令头光。亦知就刑泪如绠，惊魂觳觫声凄惶。宾主踞案恣大嚼，金锥碎骨脑飞扬。浆翻雪白血溢赤，髑髅模糊如子璋。俄顷脑尽身犹活，哀号展侧不得僵。杀而烹之亦已甚，生啖鲜割我心伤。屠门凶恶乃至此，云以嘉肴佐飞觞。两间生物皆偷息，物与人兮何差别。当筵支解誇异味，一席兼金媚上客。坐中他客非土著，掩袂悲伤争避席。口舌之娱但方寸，忍处极刑恣惨切。吾闻食者且作呕，吾闻谈者多变色。芒刺在背寒欢娱，骨鲠在喉增怆恻。此风出自富豪伧，穷侈极欲炫饕餮。君子庖厨宁有此，暴殄至此觇物极。始作俑者有名姓，及身而斩族诛灭。近年人祸满寰宇，流血南海斯为烈。鸦军飞渡鬼夜哭，肝脑涂地遭寸磔。兹土三年如倒悬，炮烙汤火今犹昔。流亡逃徙逾千万，连城列郡但壁立。兵革所至荐饥馑，饿殍相望无人迹。万钱升米绝炊烟，千金一脔娱清夕。野屋析骸人相噬，朱门酒肉鬼瞰室。灯传岭南疑佛性，书戒难逃自作孽。含生物命岂微细，盍体天心回浩劫。吁嗟乎，竹里行厨携杯盘，生吞活剥何心肝。徒令谈笑成呜咽，生有车公亦不欢。
玉人
作者：杨圻
朝代：清
体裁：七言绝句

玉人夜斗七香车，青海龙孙踏落花。月色分明都不识，新侯第宅故侯家。
玉兰
作者：杨圻
朝代：清
体裁：古风

黄莺夜叫星辰出，玉箸金樽满山石。愚溪酒筹主人醉，金谷春深客吹笛。仰看积雪撑青天，坐觉清香坠百尺。夜深烧烛写清诗，玉树无尘春月白。
玉皇顶北涧奔崖坠石乱松散流荒邈殊甚静坐看诸峰出云俄顷满壑
作者：杨圻
朝代：清
体裁：古风

乱石云推下，清泉花流去。衣湿不知寒，连山林上路。卧看岩生霭，仰听松滴雨。坐久淡忘归，微风吹鹤语。
王公□郎轩先生·其一
作者：杨圻
朝代：清
体裁：七言绝句

海畔躬耕学计然，家驹千里迈时贤。武陵源里春如锦，都在先生杖履边。
王公□郎轩先生·其二
作者：杨圻
朝代：清
体裁：七言绝句

福德绳绳父子孙，康强逢吉杖鸠尊。佳儿快婿皆人杰，不数于公驷马门。
王子乔升仙台
作者：杨圻
朝代：清
体裁：五言绝句

秋山伊洛上，苍翠水之滨。红叶落满地，诗成不见人。
王晋卿中丞树楠以宦游西陲诗见示有雪后偕僚佐游崆峒山黄帝问道处诗读之意往和呈
作者：杨圻
朝代：清
体裁：五言律诗

藩汉春天阔，昆崙积雪销。清游出河陇，使节在云霄。问道知何处，山深水寂寥。路傍寻古碣，相对有仙僚。
王母·其一
作者：杨圻
朝代：清
体裁：七言绝句

人道凡熊垂母范，我闻封鲊教儿书。即今林下风无改，禔福都从节俭馀。
王母·其二
作者：杨圻
朝代：清
体裁：七言绝句

人间萱草最忘忧，长伴灵椿数鹤筹。修到令妻兼寿母，海山偕隐筑菟裘。
琴调相思引
作者：杨圻
朝代：清
体裁：词

画烛烟明照露丛。金铃断续起东风。落花满地，閒坐月明中。一为多情留后约，未曾成恨已前踪。笙歌散了，直是五更钟。
琴调相思引
作者：杨圻
朝代：清

画烛烟明照露丛，金铃断续起东风。落花满地，闲坐月明中。一为多情留后约，未曾成恨已前踪。笙歌散了，直是五更钟。
瑶池秋
作者：杨圻
朝代：清
体裁：古风

太行西头长河北，幽州落日青天没。穆王一去几千年，瑶水无人鱼龙哭。秋风荡荡白马肥，鸿雁低拂金河飞。帝子帝子归不归，太液波凉红藕稀。
瑶琴怨·其一
作者：杨圻
朝代：清
体裁：七言绝句

年来踪迹总伤神，南部烟花北地春。消受温柔无我辈，可怜好色复何人。
瑶琴怨·其三
作者：杨圻
朝代：清
体裁：七言绝句

仙灵画彩夜阑干，银浦流云玉臂寒。有命封侯三两户，温柔乡比武乡难。
瑶琴怨·其二
作者：杨圻
朝代：清
体裁：七言绝句

从知恩怨分明事，都自聪明剔透来。乞画求诗辞不得，六州铸错为怜才。
瑶琴怨·其四
作者：杨圻
朝代：清
体裁：七言绝句

醉后啼痕诉七弦，哀琴细鼓夜绵绵。天涯一顾风尘里，如此相逢两可怜。
甘簃属题睇向斋授经图
作者：杨圻
朝代：清
体裁：七言律诗

旧里高阳乔木悲，西豪门户不胜思。万方多难闻经圣，一绝传家得父奇。宋玉江山留故宅，苏瑰风度想明时。由来世德关兴废，七业支离况鬓丝。
甘露寺
作者：杨圻
朝代：清
体裁：五言律诗

古寺寒崖里，登临感不胜。春潮如乱马，山色似高僧。雪谷猿争树，风江鸟近灯。名场无我到，诗价有谁增。
甘露寺
作者：杨圻
朝代：清
体裁：五言律诗

古寺重来上，寒阶蔓翠藤。江云生画壁，山雨绕秋灯。樵语多烟水，僧言见废兴。登临愁不尽，佳句漫相矜。
生查子·别怨
作者：杨圻
朝代：清
体裁：词

楼外碧山长，极目遥愁起。红雨下平芜，斜日明江水。渺渺雁三行，杳杳人千里。零乱过征帆，偏又东风利。
由云林寺至韬光庵风泉琮琤幽篁蒙密庵后山轩数楹松石明净江海如在几案间山僧汲涧煮茗烦襟尽涤
作者：杨圻
朝代：清
体裁：五言律诗

松暗翠微明，山中户牖清。一时如出世，到此證无名。举酒海潮至，回头江月生。平居违本性，便欲遂初情。
由津浦路南归青徐道中作·其一
作者：杨圻
朝代：清
体裁：五言律诗

午雨溪流活，春山药气醲。川原明似锦，盗贼密于蜂。县僻无人迹，村荒有虎踪。如何谈治理，不以计兵农。
由津浦路南归青徐道中作·其二
作者：杨圻
朝代：清
体裁：五言律诗

辛苦从天末，艰难过贼中。河山流恨满，鼓角入诗雄。忆昔升平世，安知覆载功。归途休计日，道路未全通。
由琼岛水槛泛舟太液游龙亭
作者：杨圻
朝代：清
体裁：五言律诗

当欢意不惬，众里独愁颜。幽殿鸟声密，雨微门阁閒。衣明三岛绿，花暖一房山。朗咏乘流晚，移舟风水间。
甲戌上巳修禊于南海丰泽园之颐年堂春水始波红杏在林宾主五十人摄影于瀛台分韵得觞字
作者：杨圻
朝代：清
体裁：古风

驱车入上苑，修禊及辰良。窈窈丰泽园，巍巍颐年堂。东风煦台沼，嘉禾含芬芳。客起流杯饮，一一奉酒浆。众意不在酒，于义祓不祥。昔称颐年殿，盛世应寿昌。仰想帝尧年，壶中日月长。于此乐清晏，端拱坐玉床。无为多几暇，儒臣盛文章。自古多夷患，我武维一匡。天王圣且明，四裔小戎羌。边臣拓万里，南服与西疆。放牛天下息，神武迈汉唐。外臣自西来，稽首致恐惶。至德绵弈祀，馀泽绳成康。化成浃草木，群生遂潜翔。其间二百载，鸡犬得安详。饱食鼓腹歌，至老无离乡。深宫养大耋，玉食徕万方。灵台与灵沼，独坐清八荒。嗟嗟我生晚，东海生绿桑。眼见铜仙人，登车辞洛阳。郁郁凝碧池，今为诗酒场。况当春服成，鱼鸟在沧浪。杂花满小山，清泉鸣洞房。故物抚屏扆，乔木发梨棠。阳和岂不美，骀荡心神伤。瀛台先皇居，宋景鹓鹭行。坐中多遗臣，一二须发苍。抚松上便殿，燕泥犹在梁。胡马满长城，幽燕古朔方。举目河山异，半壁沦犬羊。景物抑何丽，风烟春茫茫。何以异东晋，退保但建康。岂无绝裾人，袖手徒激昂。谁与渡中流，击楫酬清狂。一举新亭酒，再举兰亭觞。流连宫莺啭，踯躅幽草香。栖栖永和人，所惜非风光。斯会五十人，诗成毋相忘。
甲戌六月二十一日欧阳文忠公生日同人集什刹海酒楼设祀观荷赋诗得看字
作者：杨圻
朝代：清
体裁：古风

未雨先以风，荷声翻曲院。雨洗日脚出，登楼客鱼贯。宾主六十人，陈朱式群彦。焚香菱藕间，清酒在几案。画像见清高，古香挹文翰。吾爱六一翁，忠亮国贞干。文章起久衰，风度靖骁悍。圣主得贤臣，亦岂免谪窜。至诚格天心，终使奸佞惮。于今九百载，遗风犹未涣。眼见新法行，遂斲国脉断。公殁五十年，南渡亡国半。仓猝弃河北，君臣相扼腕。二帝竟北狩，此恨千载罕。兹土沦犬羊，有史弗忍按。嗟余生不辰，烽火习已惯。诸夏久无君，全生戎马畔。戊戌倡维新，继者绳满汉。遂令问鼎人，投骨亘弋篡。骄胡敢卧榻，以我坐涂炭。东行劫让帝，孰以资卫捍。是有蒙尘痛，岂曰中兴赞。胡尘满长城，时日曷可玩。赵宋将毋同，再见靖康难。所羡公及身，未睹钟簴换。有赋哀江南，北来但泪汗。移樽水西楼，衣冠已彫散。登高见宫墙，明瑟连西苑。群木乱鸣蝉，斜晖照清宴。风物总不殊，当欢发清叹。高柳气如沐，当楼张翠幔。绿重不可掀，山色下楼看。何如醉翁记，夕阳人散乱。
画堂春
作者：杨圻
朝代：清
体裁：词

算来一语最心惊。今生同死同生。八年说了万千声。一一应承。一一都成辜负，教侬若可为情。人间天上未分明。幽恨难平。
画堂春
作者：杨圻
朝代：清

算来一语最心惊，今生同死同生。八年说了万千声，一一应承。一一都成辜负，教侬若可为情。人间天上未分明，幽恨难平。
画梅题句·其一
作者：杨圻
朝代：清
体裁：五言律诗

放笔老仍秀，着花寒更妍。气清如本性，骨冷得先天。霜雪非相厄，孤高亦自全。所思江上宅，灯火洞庭船。
画梅题句·其三
作者：杨圻
朝代：清
体裁：五言律诗

废院颓垣里，遥知冰雪光。花魂藐孤射，诗品孟襄阳。水岸见清月，山桥闻酒香。一枝留绢素，拂拭断人肠。
画梅题句·其二
作者：杨圻
朝代：清
体裁：五言律诗

红萼如人意，衔寒始肯开。客从风雪去，诗到水山来。亦有艰危气，终渐梁栋材。画图披鹤氅，今昔旧池台。
留别石花林
作者：杨圻
朝代：清
体裁：五言律诗

生意输草木，春来感慨繁。抱琴向人海，洗眼看中原。夜雨惟烧烛，青山独闭门。桃花飞不尽，相送两无言。
留别美美·其一
作者：杨圻
朝代：清
体裁：七言绝句

忙里匆匆惜别情，前军烽火逼孤城。陈琳马上频回顾，磨盾千言草不成。
留别美美·其七
作者：杨圻
朝代：清
体裁：七言绝句

年来海内尽知卿，惭愧风流小杜名。醉不成欢行不得，画楼秋雨到天明。
留别美美·其三
作者：杨圻
朝代：清
体裁：七言绝句

休送登程无定踪，纵教相送也匆匆。不如托与西风便，江柳丝丝尽向东。
留别美美·其二
作者：杨圻
朝代：清
体裁：七言绝句

钿约殷勤两不差，明朝门外是天涯。萧娘十日无梳洗，开过西楼木末花。
留别美美·其五
作者：杨圻
朝代：清
体裁：七言绝句

健饭加餐早早眠，自家珍重胜人怜。江头昨夜西风紧，翠被云裘放手边。
留别美美·其八
作者：杨圻
朝代：清
体裁：七言绝句

刁斗连营霜露高，清歌梦断郁轮袍。独眠人起沙场里，关月无声照大刀。
留别美美·其六
作者：杨圻
朝代：清
体裁：七言绝句

几番去住不成行，江汉风波亦可惊。此际微云带疏雨，妾身如月未分明。
留别美美·其四
作者：杨圻
朝代：清
体裁：七言绝句

红蓼花开辞鄂州，青峰点点水悠悠。江山最乱离人意，别后秋凉莫倚楼。
畚锸
作者：杨圻
朝代：清
体裁：五言律诗

畚锸九千里，蚕丛铲桂滇。云通蛮瘴国，风饱米盐船。胡虏阵如火，荒城山接天。可怜民力尽，战斗更开边。
疏影
作者：杨圻
朝代：清
体裁：词

斜阳万井。又楚天灯火，黄昏时近。如此山川，如此年华，合付谪仙酩酊。长空万里横秋雁，带倦眼、撑开一逞。看何人、云水图成，洞庭潇湘都尽。几树汉南衰柳，正江潭人散，月上烟暝。阅尽繁华，老大徒伤，张绪而今霜鬓。三杯两盏浇残酒，被江岸、西风吹醒。听秋声、都在空枝，寂寞沙洲寒影。
疏影·丁卯正月归里，见梅悼怀
作者：杨圻
朝代：清
体裁：词

关山吹笛。有红萼相怜，伴人在客。提起相思，环佩空归，林下犹能相识。人间风雪销魂尽，更谁问、罗含踪迹。破工夫、几个黄昏，付与诗人寻觅。旧日绿窗犹在，那时推枕起，春满江国。幽恨来时，斜月三更，花里微闻叹息。年年马上伤春苦，又江上、今年寒食。听不尽、雨打幽枝，可是愁人禁得。
疏影·月钩
作者：杨圻
朝代：清
体裁：词

可怜新月。只一个团圆，如许磨折。渐上西楼，来伴幽人，清绝还更愁绝。一年十二怜光满，有廿四、更番残缺。暗断肠、香径悠悠，九月初三风色。遥想那时深拜，是穿针处所，瓜果时节。金鸭香浓，细语花间，素手捲帘几摺。琼钩微动窥人睡，似旧日、蛾眉消息。留一片、破镜清寒，照见潘郎华发。
疏影·茉莉
作者：杨圻
朝代：清
体裁：词

悄无人地。是小栏风静，夕容添媚。点点繁英，采入冰盘，绮魂零乱无寐。空床辗转重寻觅，怎忍见、隔年残蕾。起来惊露流光，犹似替人垂泪。还记房栊私语，瑶簪初卸了，冰簟凉腻。夜已三更，一点银蟾，窥见那人酣睡。水精枕角凉云散，有几片、幽香抛坠。更怜他、玉臂清寒，秋梦做来如水。
疏影·见梅有怀
作者：杨圻
朝代：清
体裁：词

这番怜别。正无限江南，一枝堪折。楼上春寒，马上春寒，都是关山风雪。相思总被蹉跎惯，又误了、烧灯时节。算沉香、火底吹笙，祇有花儿能说。江南词人渐老，故国千万里，暗怨清月。夜夜飞来，相向横斜，不管玉人愁绝。水精眠梦红衾冷，冻何逊、今年诗骨。窥见也、睡醒罗浮，朵朵红云吹活。
疏影·题友人词
作者：杨圻
朝代：清
体裁：词

小廊幽寂。认谢家庭院，旧时月色。立尽黄昏，上了酴醾，深深照人寻觅。曲栏风定调鹦鹉，看约住、彩云三尺。到而今、一一销魂，花影都无声息。起把桂枝斫尽，画楼天样远，清影犹隔。料是嫦娥，夜夜窥人，不管嵩阳仙客。早知灵药无凭据，却悔捣、玄霜狼藉。问广寒、直怎清虚，可也风明月白。
疏影·题友人词
作者：杨圻
朝代：清

小廊幽寂，认谢家庭院，旧时月色。立尽黄昏，上了酴醵，深深照人寻觅。曲栏风定调鹦鹉，看约住彩云三尺。到而今一一销魂，花影都无声息。起把桂枝斫尽，画楼天样远，清影犹隔。料是嫦娥，夜夜窥人，不管嵩阳仙客。早知灵药无凭据，却悔捣元霜狼藉。问广寒直怎清虚，可也风明月白。
疑雨轩偕妇夜坐
作者：杨圻
朝代：清
体裁：五言律诗

灭烛星河永，捲帘荷芰清。心閒思太古，世乱欲无情。竹影搜凉卧，花光照夜行。不愁金烬暗，江月似天明。
病中听吹角
作者：杨圻
朝代：清
体裁：五言律诗

不睡听寒吹，秋风满洛城。乍喧因寂寞，渐远更分明。举目非亲友，逢人问死生。寄言闺里去，经月罢诗情。
病中游道风丛林晚归·其一
作者：杨圻
朝代：清
体裁：五言律诗

沙水俱清泚，幽幽向晚晴。夕晖山未了，疏雨草无声。坐久云犹在，出门峰欲明。过溪僧送客，猿鹤一时鸣。
病中游道风丛林晚归·其二
作者：杨圻
朝代：清
体裁：五言律诗

墟落散花竹，渔樵烟际归。千家依翠嶂，一寺戴斜晖。独往水盈耳，下来云满衣。犹能携一杖，力疾拾芳菲。
病中示小男·其一
作者：杨圻
朝代：清
体裁：五言律诗

与尔同甘苦，辞家路八千。伴吟烽火后，煮酒海山前。病去细如发，愁来长似年。客途无婢仆，洒扫未为怜。
病中示小男·其二
作者：杨圻
朝代：清
体裁：五言律诗

病觉岁时异，吟知风物殊。无从分尔苦，何以慰吾图。好武多亡国，忧天必老夫。登临如有意，上下一相扶。
病后早起友人来约游山欣然应命
作者：杨圻
朝代：清
体裁：五言律诗

出门湖水绿，林卧接云萝。夜径雨声密，晓池花片多。闲中贪客至，病里惜春过。相约西山去，明朝踏浅莎。
病后涉园
作者：杨圻
朝代：清
体裁：五言律诗

旬日不开门，开门花草繁。客心春肃肃，天色睡昏昏。水暖听莺馆，山浓煮酒轩。幽情耽物性，动静两无言。
病疟赠妇诗
作者：杨圻
朝代：清

杜陵家室在江城，江月帘拢玉臂清。久客累君将半老，当关知我未成名。赋中云气轻杨意，床上牛衣爱仲卿。方寸由来同五味，半生甘苦各分明。
病疟赠妇诗
作者：杨圻
朝代：清
体裁：七言律诗

杜陵家室在江城，江月帘栊玉臂清。久客累君将半老，当关知我未成名。赋中云气轻杨意，床上牛衣爱仲卿。方寸由来同五味，半生甘苦各分明。
病起
作者：杨圻
朝代：清
体裁：五言律诗

病去身如叶，关河秋飒然。再生疑佛力，久客得人缘。清露成残夜，疏星似去年。侵晨频得嚏，应有所亲怜。
癸丑九月入都有感·其一
作者：杨圻
朝代：清
体裁：七言律诗

蓟门曙色见神州，日出云开动马头。渤海东回迎凤阙，太行北起绕龙楼。空惊岁月催青史，大好山河入素秋。几点哀笳吹玉露，御园衰柳令人愁。
癸丑九月入都有感·其三
作者：杨圻
朝代：清
体裁：七言律诗

瑶池宫阙五云堆，八骏何年绝地回。露冷荒荷开水屋，月明疏柳扫空台。石鲸几见千秋恨，玉殿犹疑万乘来。三百春秋遗念久，不堪异代翠华哀。
癸丑九月入都有感·其二
作者：杨圻
朝代：清
体裁：七言律诗

忽闻天半起离宫，万户千门动晓钟。王母楼居长驻跸，昆明水战欲无功。壶中清漏三山静，殿里仙官万国通。一夜洞房红藕冷，空令回首五更风。
癸丑九月入都有感·其四
作者：杨圻
朝代：清
体裁：七言律诗

燕台疏雨欲黄昏，路转宫墙宿小园。乔木有天红叶响，井阑无地碧梧痕。十年感旧闻吹角，万里悲秋独闭门。莫为轻阴肠欲断，江南摇落已销魂。
癸丑八月中秋夕望月黄浦·其一
作者：杨圻
朝代：清
体裁：五言律诗

一点青天月，悠悠绕地行。近江秋更洁，出塞夜长明。上界有宫阙，人间闻甲兵。画楼和梦远，清晓坠空营。
癸丑八月中秋夕望月黄浦·其二
作者：杨圻
朝代：清
体裁：五言律诗

瑶殿问何在，金波漾碧霄。登山思万古，把酒得今宵。夜静鱼龙气，秋来江海潮。何时提綵笔，平步上天桥。
癸丑北游诗五十首·其七
作者：杨圻
朝代：清
体裁：五言律诗

赫赫宪皇帝，精图四海劳。十年任名法，一气肃清高。综覈砭顽懦，廉隅出俊髦。当时歌夏日，万类察秋毫。
癸丑北游诗五十首·其三十
作者：杨圻
朝代：清
体裁：五言律诗

日月回京阙，威仪见汉官。五胡馀父老，九庙荐杯盘。帝里春无恙，天衣泪不乾。未能忘麦饭，减膳内臣看。
癸丑北游诗五十首·其三十一
作者：杨圻
朝代：清
体裁：五言律诗

寂寞骊山道，清尘万古伤。群臣迎六尺，大事出诸王。天下生春草，人间看夕阳。刍尧欣有托，处士议朝堂。
癸丑北游诗五十首·其三十七
作者：杨圻
朝代：清
体裁：五言律诗

关城春婉晚，旅馆思凄然。故郡生花絮，春阴自管弦。流民多似鸟，估客少于船。天意何时极，观星不肯眠。
癸丑北游诗五十首·其三十三
作者：杨圻
朝代：清
体裁：五言律诗

失土竟无辜，军心众怒呼。空闻玄礼对，未伏国忠诛。天下争三尺，诸王蔽一夫。路人皆欲杀，何以令全躯。
癸丑北游诗五十首·其三十五
作者：杨圻
朝代：清
体裁：五言律诗

内阁方颁爵，前军忽倒戈。中原谁奠定，四海有讴歌。浩荡从龙少，凄凉逐鹿多。魏宫来蜀伎，史笔后如何。
癸丑北游诗五十首·其三十八
作者：杨圻
朝代：清
体裁：五言律诗

当时非始愿，同室欲如何。萧相图书富，陈王帏帐多。英雄皆酒色，桑梓各干戈。王气非瓯越，何年帝赵佗。
癸丑北游诗五十首·其三十四
作者：杨圻
朝代：清
体裁：五言律诗

夜火烧云梦，鸣笳下石头。红妆调战马，白发别耕牛。雪后西江月，樽前北固楼。孤舟绝壁下，独坐看横流。
癸丑北游诗五十首·其九
作者：杨圻
朝代：清
体裁：五言律诗

汉武开边策，周宣北伐功。六军横瀚海，万马出云中。壮士冰埋骨，天王雪满弓。三朝兵力远，得失异沙虫。
癸丑北游诗五十首·其二
作者：杨圻
朝代：清
体裁：五言律诗

北土非长策，依违意未安。忽看今夜月，应念故宫寒。八极春无尽，孤臣泪不乾。军需天下动，欲问是非难。
癸丑北游诗五十首·其二十三
作者：杨圻
朝代：清
体裁：五言律诗

一言移九鼎，战鼓下韩京。天下皆安枕，朝中忽用兵。亡羊悲宰相，投鼠误书生。不见汉文帝，金缯换太平。
癸丑北游诗五十首·其二十九
作者：杨圻
朝代：清
体裁：五言律诗

洛阳如锦绣，车盖已明年。北阙犹留守，东宫不象贤。和戎功再见，发难罪堪怜。丞相身先死，天星落马前。
癸丑北游诗五十首·其二十二
作者：杨圻
朝代：清
体裁：五言律诗

万国登仁寿，衣冠拜玉墀。自天题海屋，率土醉瑶池。水殿灯如月，宫梅雪满枝。夕烽三两点，从此退朝迟。
癸丑北游诗五十首·其二十五
作者：杨圻
朝代：清
体裁：五言律诗

汉宋行新法，先皇盖圣明。殷忧求贾谊，操切罢王荆。计相争言利，清流欲论兵。十年书大事，笔秃史难成。
癸丑北游诗五十首·其二十八
作者：杨圻
朝代：清
体裁：五言律诗

驿路诸陵墓，周秦复汉唐。至今闻父老，閒与说兴亡。灞上屯兵甲，关中可帝王。岂无娄敬策，时代异高皇。
癸丑北游诗五十首·其二十六
作者：杨圻
朝代：清
体裁：五言律诗

玉碗尊栾大，安车礼八公。黄巾来涿鹿，胡骑下卢龙。东市无晁错，汤阴少侍中。公卿谁折槛，盘水有三忠。
癸丑北游诗五十首·其八
作者：杨圻
朝代：清
体裁：五言律诗

闻道高宗世，昌期福至尊。江山开锦绣，雨露洗乾坤。国计惟耕织，安居到犬豚。太平六十载，千古两开元。
癸丑北游诗五十首·其六
作者：杨圻
朝代：清
体裁：五言律诗

昔者康熙盛，天威破胆寒。太平皇帝在，天下一家看。斧钺三边靖，车书万国安。武功文德备，贞观再逢难。
癸丑北游诗五十首·其十
作者：杨圻
朝代：清
体裁：五言律诗

仁者原无敌，王师惟有迎。天山南北路，踏雪夜驱兵。青海追胡骑，乌梁筑汉城。嫖姚千载后，年岳有功名。
癸丑北游诗五十首·其十七
作者：杨圻
朝代：清
体裁：五言律诗

四渎奏安流，南巡万乘游。云山寻禹穴，歌舞在扬州。朝罢君臣醉，诗成江海秋。当时水衡满，天子不知愁。
癸丑北游诗五十首·其十三
作者：杨圻
朝代：清
体裁：五言律诗

天威慑群帝，重译拜金銮。谒者将方物，陪臣请圣安。誇胡宾馆少，逐客上书难。不敢称兄弟，毡裘破胆寒。
癸丑北游诗五十首·其十九
作者：杨圻
朝代：清
体裁：五言律诗

披图见栈道，吹角出天畿。马邑胡尘近，鸿沟汉约非。开关从计相，卧榻失戎机。披发知东渐，天心叹式微。
癸丑北游诗五十首·其十五
作者：杨圻
朝代：清
体裁：五言律诗

昭代崇儒术，修文洗甲兵。石渠开秘笈，白屋盛西京。百学从根柢，千秋乐大成。图书雄四库，宏道莫能名。
癸丑北游诗五十首·其十六
作者：杨圻
朝代：清
体裁：五言律诗

家法经筵重，天章圣养深。帝王原有学，朝野盛儒林。述作规谟诰，丝纶折古今。群书留翰墨，百世正人心。
癸丑北游诗五十首·其十四
作者：杨圻
朝代：清
体裁：五言律诗

百蛮争大长，前代失羁縻。水草天王地，南征十万师。春荒诸葛庙，山乱伏波祠。螺贝非为宝，神威百世思。
癸丑北游诗五十首·其四
作者：杨圻
朝代：清
体裁：五言律诗

避暑开元纪，弹词天宝弦。离宫秋似水，残月夜如年。南府闻吹笛，西池梦采莲。行人墙外过，閒坐听流泉。
癸丑北游诗五十首·其四十
作者：杨圻
朝代：清
体裁：五言律诗

天堑分南北，横流看日翻。群雄无寸土，半壁再燎原。旧约盟何在，新亭酒尚温。公孙休跃马，江上已无村。
癸丑北游诗五十首·其四十一
作者：杨圻
朝代：清
体裁：五言律诗

举国裁宫锦，春窗绣战袍。夕阳明似火，江色净如刀。诸将红旗捷，孤城白骨高。可怜陈涉王，七月未为豪。
癸丑北游诗五十首·其四十三
作者：杨圻
朝代：清
体裁：五言律诗

一夜胡笳动，中原见橐驼。出关春雪盛，失道汉兵多。万里白登路，三军黄竹歌。朔方无节度，烽影入辽河。
癸丑北游诗五十首·其四十九
作者：杨圻
朝代：清
体裁：五言律诗

离宫山下夕，人马去迟迟。楼殿千门锁，星河万象移。水墙流野月，山雪挂寒枝。击鼓撞钟起，犹疑待漏时。
癸丑北游诗五十首·其四十二
作者：杨圻
朝代：清
体裁：五言律诗

裂土心难遂，贪天事岂真。神奸谁铸鼎，魑魅不逢人。故国甲兵满，他乡江海春。功名非爵禄，成败莫轻论。
癸丑北游诗五十首·其四十五
作者：杨圻
朝代：清
体裁：五言律诗

吾道难为国，斯文不可踪。我生千载下，今古亦何从。岳气暗欲雪，驱车登岱宗。高山空仰止，魑魅已犹龙。
癸丑北游诗五十首·其四十八
作者：杨圻
朝代：清
体裁：五言律诗

宫北城东路，王侯第宅遥。朱门花草暗，青琐管弦消。厩吏悲新主，香姬梦早朝。千街车骑过，不见侍中貂。
癸丑北游诗五十首·其四十六
作者：杨圻
朝代：清
体裁：五言律诗

晓露铜仙冷，方流玉水空。徒令好百姓，来吊故皇宫。夕殿烧香细，江莲坠粉红。当时三五夜，天步月明中。
癸丑北游诗五十首选二十四
作者：杨圻
朝代：清

二十年中事，兴衰到眼时。壮心曷有极，吾道不胜悲。兵马独高咏，江山似弈棋。暮云生渤海，浩荡欲何之。台沼森严地，先皇御极游。清诗出华省，春色动仙舟。芳树西宫路，新莺北海楼。停车疾趋过，不敢暗抬头。天命归新主，中原款朔方。众星趋北极，王气渡辽阳。不以兵车力，销为日月光。入关凭吊伐，惭德小成汤。漠武开边策，周宣北伐功。六军横瀚海，万马出云中。壮士冰埋骨，天王雪满弓。三朝兵力远，得失异沙虫。流沙三万里，日落动长风。西域葡萄树，来朝入汉宫。武皇思扫荡，飞将得英雄。满壁云台画，图形为报功。西极羌笳动，驱兵万仞山。交河春色远，浩荡唱刀环。塞上军机疾，宫中庙算娴。班师三万里，大雪满阳关。昭代崇儒术，修文洗甲兵。石渠开秘笈，白屋盛西京。百学从根柢，千秋集大成。图书雄四库，宏道莫能名。王师无战国，天险失江东。将相原无种，湘淮第一功。山寒江总宅，草暗隗嚣宫。同治中兴事，旌旗在眼中。温泉七百里，车驾幸离宫。凝碧胡尘暗，阿房楚炬红。鼎湖神驭寂，钟室荩谋忠。遗搆窜苍鼠，诗人泪眼中。海上春无极，宫中日似年。千秋王母节，十月小阳天。草绿仙官外，花飞女乐前。金明观水战，竞渡有楼船。蕞尔称兄弟，荒哉国步迁。以前天下事，犹是中兴年。孤注论功券，和戎索赋钱。承平三十载，飞将尽须髯。玉椀尊栾大，安车礼八公。黄巾来涿鹿，胡骑下卢龙。东市无鼌错，汤阴少侍中。公卿谁折槛，盘水有三忠。胡马窥京阙，西南万里行。人心灰未烬，天语泪随声。落日潼关骑，秋风细柳营。渭桥遗迹在，幸蜀九重惊。驿路诸陵墓，周秦复汉唐。至今闻父老，闲与说兴亡。灞上屯兵甲，关中可帝王。岂无娄敬策，时代异高皇。寂寞骊山道，清尘万古伤。群臣迎六尺，大事出诸王。天下生春草，人间看夕阳。刍荛欣有托，处士议朝堂。八月凉风起，江头万马趋。楚谣三户在，晋气二陵芜。便欲公天下，非关问独夫。夏廷传子后，禅让古今无。夜火烧云梦，呜笳下石头。红妆调战马，白发别耕牛。雪后西江月，樽前北固楼。孤舟绝壁下，独坐看横流。敝屣轻天下，销兵忍爱身。群言推岳牧，佥曰废君臣。哭庙惊风雨，班师泣鬼神。袖中宣禅诏，大笔出何人。按剑诸侯起，甘为天下先。干戈何未息，禅让已经年。野哭无家别，春耕尽室迁。方舟趋建业，江海共烽烟。玉牒真龙种，天潢旧鹤班。渔樵迷汉姓，鸡犬隔仙寰。祭器辞宫阙，歌筵入海山。沃州田不买，犹恐在人间。乱后游畿辅，春深览物华。英雄皆好武，壮士半无家。一路生春草，千门闭落花。寻常开正殿，游女驻香车。百战国犹在，凄凉四海春。草间新岁月，天上旧星辰。米贵诗无价，天寒酒近人。渔樵寻不得，相向共迷津。
癸丑北游诗五十首选二十四·其一
作者：杨圻
朝代：清
体裁：五言律诗

二十年中事，兴衰到眼时。壮心曷有极，吾道不胜悲。兵马独高咏，江山似弈棋。暮云生渤海，浩荡欲何之。
癸丑北游诗五十首选二十四·其七
作者：杨圻
朝代：清
体裁：五言律诗

西极羌笳动，驱兵万仞山。交河春色远，浩荡唱刀环。塞上军机疾，宫中庙算娴。班师三万里，大雪满阳关。
癸丑北游诗五十首选二十四·其三
作者：杨圻
朝代：清
体裁：五言律诗

台沼森严地，先皇御极游。清诗出华省，春色动仙舟。芳树西宫路，新莺北海楼。停车疾趋过，不敢暗抬头。
癸丑北游诗五十首选二十四·其九
作者：杨圻
朝代：清
体裁：五言律诗

王师无战国，天险失江东。将相原无种，湘淮第一功。山寒江总宅，草暗隗嚣宫。同治中兴事，旌旗在眼中。
癸丑北游诗五十首选二十四·其二
作者：杨圻
朝代：清

北土非长策，依违意未安。忽看今夜月，应念故宫寒。八极春无尽，孤臣泪不干。军需天下动，欲问是非难。
癸丑北游诗五十首选二十四·其二
作者：杨圻
朝代：清

北土非长策，依违意未安。忽看今夜月，应念故宫寒。八极春无尽，孤臣泪不干。军需天下动，欲问是非难。日月回京阙，威仪见汉官。五胡馀父老，九庙荐杯盘。帝里春无恙，天衣泪不干。未能忘麦饭，减膳内臣看。
癸丑北游诗五十首选二十四·其二十
作者：杨圻
朝代：清
体裁：五言律诗

敝屣轻天下，销兵忍爱身。群言推岳牧，佥曰废君臣。哭庙惊风雨，班师泣鬼神。袖中宣禅诏，大笔出何人。
癸丑北游诗五十首选二十四·其二十一
作者：杨圻
朝代：清
体裁：五言律诗

按剑诸侯起，甘为天下先。干戈何未息，禅让已经年。野哭无家别，春耕尽室迁。方舟趋建业，江海共烽烟。
癸丑北游诗五十首选二十四·其二十三
作者：杨圻
朝代：清
体裁：五言律诗

乱后游畿辅，春深览物华。英雄皆好武，壮士半无家。一路生春草，千门闭落花。寻常开正殿，游女驻香车。
癸丑北游诗五十首选二十四·其二十二
作者：杨圻
朝代：清
体裁：五言律诗

玉牒真龙种，天潢旧鹤班。渔樵迷汉姓，鸡犬隔仙寰。祭器辞宫阙，歌筵入海山。沃州田不买，犹恐在人间。
癸丑北游诗五十首选二十四·其二十四
作者：杨圻
朝代：清
体裁：五言律诗

百战国犹在，凄凉四海春。草间新岁月，天上旧星辰。米贵诗无价，天寒酒近人。渔樵寻不得，相向共迷津。
癸丑北游诗五十首选二十四·其五
作者：杨圻
朝代：清

漠武开边策，周宣北伐功。六军横瀚海，万马出云中。壮士冰埋骨，天王雪满弓。三朝兵力远，得失异沙虫。
癸丑北游诗五十首选二十四·其八
作者：杨圻
朝代：清

昭代崇儒术，修文洗甲兵。石渠开秘笈，白屋盛西京。百学从根柢，千秋集大成。图书雄四库，宏道莫能名。
癸丑北游诗五十首选二十四·其六
作者：杨圻
朝代：清
体裁：五言律诗

流沙三万里，日落动长风。西域葡萄树，来朝入汉宫。武皇思扫荡，飞将得英雄。满壁云台画，图形为报功。
癸丑北游诗五十首选二十四·其十
作者：杨圻
朝代：清
体裁：五言律诗

温泉七百里，车驾幸离宫。凝碧胡尘暗，阿房楚炬红。鼎湖神驭寂，钟室荩谋忠。遗搆窜苍鼠，诗人泪眼中。
癸丑北游诗五十首选二十四·其十一
作者：杨圻
朝代：清
体裁：五言律诗

海上春无极，宫中日似年。千秋王母节，十月小阳天。草绿仙官外，花飞女乐前。金明观水战，竞渡有楼船。
癸丑北游诗五十首选二十四·其十七
作者：杨圻
朝代：清

寂寞骊山道，清尘万古伤。群臣迎六尺，大事出诸王。天下生春草，人间看夕阳。刍荛欣有托，处士议朝堂。
癸丑北游诗五十首选二十四·其十三
作者：杨圻
朝代：清

玉椀尊栾大，安车礼八公。黄巾来涿鹿，胡骑下卢龙。东市无鼌错，汤阴少侍中。公卿谁折槛，盘水有三忠。
癸丑北游诗五十首选二十四·其十九
作者：杨圻
朝代：清

夜火烧云梦，呜笳下石头。红妆调战马，白发别耕牛。雪后西江月，樽前北固楼。孤舟绝壁下，独坐看横流。
癸丑北游诗五十首选二十四·其十二
作者：杨圻
朝代：清
体裁：五言律诗

蕞尔称兄弟，荒哉国步迁。以前天下事，犹是中兴年。孤注论功券，和戎索赋钱。承平三十载，飞将尽须髯。
癸丑北游诗五十首选二十四·其十五
作者：杨圻
朝代：清

驿路诸陵墓，周秦复汉唐。至今闻父老，闲与说兴亡。灞上屯兵甲，关中可帝王。岂无娄敬策，时代异高皇。
癸丑北游诗五十首选二十四·其十八
作者：杨圻
朝代：清
体裁：五言律诗

八月凉风起，江头万马趋。楚谣三户在，晋气二陵芜。便欲公天下，非关问独夫。夏廷传子后，禅让古今无。
癸丑北游诗五十首选二十四·其十六
作者：杨圻
朝代：清

日月回京阙，威仪见汉官。五胡馀父老，九庙荐杯盘。帝里春无恙，天衣泪不干。未能忘麦饭，减膳内臣看。
癸丑北游诗五十首选二十四·其十四
作者：杨圻
朝代：清
体裁：五言律诗

胡马窥京阙，西南万里行。人心灰未烬，天语泪随声。落日潼关骑，秋风细柳营。渭桥遗迹在，幸蜀九重惊。
癸丑北游诗五十首选二十四·其四
作者：杨圻
朝代：清
体裁：五言律诗

天命归新主，中原款朔方。众星趋北极，王气渡辽阳。不以兵车力，销为日月光。入关凭吊伐，惭德小成汤。
癸丑四月哀徐怀礼
作者：杨圻
朝代：清
体裁：古风

君十年前一贱徒，盗贩杀人在法诛。江淮之间数逃逋，翻然改悔濯泥涂。先帝有诏曰赦诸，赐名怀礼握兵符。辛亥反侧清祚墟，坐镇东南安三吴。奸人不敢窥江都，狙杀花云好头颅。数君之罪岂曰无，数君之功不可诬。七尺躯，血模糊，乱世不死非丈夫。
癸丑四月哀徐怀礼
作者：杨圻
朝代：清

君十年前一贱徒，盗贩杀人在法诛。江淮之间数逃逋，翻然改悔濯泥涂。先帝有诏曰赦诸，赐名怀礼握兵符。辛亥反侧清祚墟，坐镇东南安三吴。好人不敢窥江都，狙杀花云好头颅。数君之罗岂曰无，数君之功不可诬。七尺躯，血模糊，乱世不死非丈夫。
癸丑江上春感
作者：杨圻
朝代：清

杜甫家何在，元龙气未平。长城千万里，春雪断人行。落日皆为客，中原独远征。桃花江岸发，未忍说无情。雪消樯燕语，汗漫涉江沱。芳草依天尽，春风入海多。疮痍殊未了，烟景欲如何。忽听龟兹曲，无心子夜歌。多念惊新岁，长贫畏远行。平生多感激，恩怨未分明。辛苦安眠少，饥寒得句清。甲兵满关陇，道路最堪惊。
癸丑江上春感·其一
作者：杨圻
朝代：清
体裁：五言律诗

杜甫家何在，元龙气未平。长城千万里，春雪断人行。落日皆为客，中原独远征。桃花江岸发，未忍说无情。
癸丑江上春感·其三
作者：杨圻
朝代：清
体裁：五言律诗

多念惊新岁，长贫畏远行。平生多感激，恩怨未分明。辛苦安眠少，饥寒得句清。甲兵满关陇，道路最堪惊。
癸丑江上春感·其二
作者：杨圻
朝代：清
体裁：五言律诗

雪消樯燕语，汗漫涉江沱。芳草依天尽，春风入海多。疮痍殊未了，烟景欲如何。忽听龟兹曲，无心子夜歌。
癸卯春与仲禹同年订交汴梁别十年矣甲寅上巳修禊西苑遇之·其一
作者：杨圻
朝代：清
体裁：五言律诗

黄河天上落，我忆汴京楼。一别非年少，重逢更九州。江关馀我辈，寇盗且诸侯。抱膝吟梁父，苍苍四海愁。
癸卯春与仲禹同年订交汴梁别十年矣甲寅上巳修禊西苑遇之·其三
作者：杨圻
朝代：清
体裁：五言律诗

奕奕陈惊坐，萧萧梁伯鸾。文章长太息，江海一回看。天下烟花盛，樽前醒醉难。百年胥有道，郑重各加餐。
癸卯春与仲禹同年订交汴梁别十年矣甲寅上巳修禊西苑遇之·其二
作者：杨圻
朝代：清
体裁：五言律诗

帝里花争放，春天鸟乱飞。青山容我到，玄鬓觉人非。马上输长策，鸥边已息机。何由来禁苑，溅泪看芳菲。
癸卯春与仲禹同年订交汴梁别十年矣甲寅上巳修禊西苑遇之·其四
作者：杨圻
朝代：清
体裁：五言律诗

历劫交情见，沧溟一棹还。相逢皆落日，此去尽深山。清夜红藤发，寝扉春月閒。金尊须取醉，莫使负朱颜。
癸酉端午前三日纪痛·其一
作者：杨圻
朝代：清
体裁：五言律诗

玉石亦何惜，伤哉战伐功。万民皆欲杀，举国怨和戎。玉垒增新鬼，铜仙出故宫。众星犹拱北，弱水岂朝东。
癸酉端午前三日纪痛·其二
作者：杨圻
朝代：清
体裁：五言律诗

玉石亦何惜，门前草满溪。渔舟时一至，幽鸟想群啼。花满思乡井，诗雄杂鼓鼙。江南行乐地，不必问辽西。
登万岁峰午憩嵩阳书院
作者：杨圻
朝代：清
体裁：古风

行行积雪里，渐入浮云端。前路青天近，泠泠诗骨寒。三呼犹响谷，万岁已无坛。古柏双株在，将军是汉官。
登北固甘露寺瞻彭杨诸将遗像
作者：杨圻
朝代：清
体裁：七言律诗

萧萧烟浪拍寒矶，独上空楼俯翠微。乱后江山斜日在，春深草木老莺飞。九州多难英雄出，百战成功户口稀。惆怅书生抱閒恨，眼中犹自有旌旂。
登北固甘露寺瞻彭杨诸将遗像
作者：杨圻
朝代：清

萧萧烟浪拍寒矶，独上空楼俯翠微。乱后江山斜曰在，春深草木老莺飞。九州多难英雄出，百战成功户口稀。惆怅书生抱闲恨，眼中犹自有旌旂。
登安国寺塔春望
作者：杨圻
朝代：清
体裁：五言律诗

平明登古寺，莺啭满黄州。夜雨城中歇，春江山下流。烽烟迷故郡，花鸟入扁舟。笠屐今何世，诗人自可愁。
登徐州陶公阁
作者：杨圻
朝代：清
体裁：古风

秦皇心八荒，东游压王气。真入常自疑，山中匿刘季。项王战五年，一夕楚歌至。汉德忽衰落，群雄据燕冀。先主久落魄，思攫寸土寄。嗟嗟我徐州，久为用武地。贤哉陶恭祖，揖让靖枭鸷。闾阎安鸡犬，父老免离弃。献帝初无恙，取土亦何意。为问刘使君，东来能无愧。阿瞒驱兵来，下邳忽失利。百姓转沟壑，亡命仅数骑。他年入成都，刘璋亦让位。人弃我所取，一再攻不备。平生欺孤弱，所至得之易。历数虽有归，英雄终虚伪。邓艾来阴平，兴亡如儿戏。天意本无常，人事亦何为。得土必杀人，螳雀争觎觊。一姓岂终极，孤城几易帜。宁令万骨枯，成我数年事。所谓吊伐心，大盗胜者贵。逐鹿满今古，心迹岂同异。哀哉众生灵，浩劫将焉避。益思陶公贤，千载感高义。下车登城楼，怆然出涕泗。
登徐州陶公阁
作者：杨圻
朝代：清

秦皇心八荒，东游巫王气。真人常自疑，山中匿刘季。项王战五年，一夕楚歌至。汉德忽衰落，群雄据燕冀。先主久落魄，思攫寸土寄。嗟嗟我徐州，久为用武地。贤哉陶恭祖，揖让靖枭贽。闾阎安鸡犬，父老免离弃。献帝初无恙，取土亦何意。为问刘使君，东来能无愧。阿瞒驱兵来，下邳忽失利。百姓转沟壑，亡命仅数骑。他年入成都，刘璋亦让位。人弃我所取，一再攻不备。平生欺孤弱，所至得之易。历数虽有归，英雄终虚伪。邓艾来阴平，兴亡如儿戏。天意本无常，人事亦何为。得土必杀人，螳雀争觎觊。一姓岂终极，孤城几易帜。宁令万骨枯，成我数年事。所谓吊伐心，大盗胜者贵。逐鹿满今古，心迹岂同异。哀哉众生灵，浩劫将焉避。益思陶公贤，千载感高义。下车登城楼，怆然出涕泗。
登楼忆左霖苍长沙
作者：杨圻
朝代：清
体裁：五言律诗

登楼烟柳暗，不忍望天涯。烽火生边郡，莺花满废衙。病中余在客，乱后尔犹家。旧约何时践，生今一共嗟。
登洪都城楼春望
作者：杨圻
朝代：清
体裁：五言律诗

坐久翠微暝，茶烟生绿萝。江湖忽在眼，舟楫意如何。睥睨人烟暖，春流战鼓多。归来写诗句，一日得消磨。
登玉泉山塔
作者：杨圻
朝代：清
体裁：五言绝句

力尽休辞怯，探幽且趁閒。再行三两步，看尽万千山。
登玉泉山塔望颐和园圆明园
作者：杨圻
朝代：清
体裁：古风

一塔耸云外，搴萝到古寺。石隙窥太虚，千峰伏平地。西山渐北转，苍苍荡高意。气淩扪月窟，势绝出星纬。西望十三陵，烟草入幽冀。落日满平原，云霞馀王气。回头见离宫，窈窕千门閟。雕墙抱秋山，缥缈入空翠。忆昔御六龙，避暑华清里。驰道夹槐柳，禁卫从万骑。飞盖出建章，绣幰渡清渭。万几多幽赏，词臣珥笔侍。仙舟荡烟月，水殿起歌吹。悠悠五十载，几度伤心事。明烛照骊山，白头旧宫吏。风吹昆明湖，波凉红藕坠。秋花寒更艳，暮苔绿犹腻。山下绝宫车，门前结游辔。举目古今平，悲欢原莫二。萧然感盛衰，秋色为憔悴。莫诵阿房赋，斯文今人泪。
登看云起回眺香山
作者：杨圻
朝代：清
体裁：七言绝句

石殿云房依翠微，松杉水鹤向山飞。眼前勋业几人在，閒倚僧楼看落晖。
登长城
作者：杨圻
朝代：清
体裁：七言绝句

北却匈奴辽海过，轮台西去靖夷歌。秦皇汉武防胡策，异代边功孰恃多。
登雨花台
作者：杨圻
朝代：清
体裁：五言律诗

满目金陵渡，高原立马还。谁来送落日，独上看江山。多少英雄事，相逢樵牧閒。无从问消息，孤意向人间。
登黄州城楼感春
作者：杨圻
朝代：清
体裁：五言律诗

雪消江海绿，肠断鄂州楼。一片桃花水，东南日夜流。风烟生暮色，鼓笛乱春愁。莫道他乡好，中原战未休。
白下酒楼
作者：杨圻
朝代：清
体裁：七言绝句

烟雨萧萧草木寒，潮平十里理渔竿。江山大好今无主，付与诗人当画看。
白云庵僧房
作者：杨圻
朝代：清

入门山满院，知近赞公房。日午南池里，熏风荷芰香。幽帘与清簟，天下一相忘。应许许元度，共兹身意长。
白云庵僧房
作者：杨圻
朝代：清
体裁：五言律诗

入门山满院，知近赞公房。日午南池里，薰风荷芰香。幽帘与清簟，天下一相忘。应许许玄度，共兹身意长。
白云洞山房题壁
作者：杨圻
朝代：清
体裁：五言律诗

鸡犬无声息，春山闭草堂。一窗皆岛屿，数里入筼筜。汲涧滤花片，开篱闻笋香。千峰同一倚，宇宙感微茫。
白帝城
作者：杨圻
朝代：清
体裁：七言绝句

石色江根水气昏，千岩静寂一滩喧。千秋怀古共今昔，白帝城中云出门。
白帝城
作者：杨圻
朝代：清
体裁：七言绝句

高城鼓角暮云中，城上秋山问汉宫。但有君臣祠庙在，两千年对夕阳红。
白马山习家池
作者：杨圻
朝代：清
体裁：五言律诗

白马山头过，还经习氏池。此公生乱世，大醉醒何时。清夜江多月，扁舟客咏诗。疗愁只须酒，中圣是吾师。
白鹿升仙台明太祖为周颠仙筑微时与仙同丐常受仙恩及为帝寻之不得自制碑文祭匡山而谢之今碑完好在佛手崖左俗名御碑亭
作者：杨圻
朝代：清
体裁：五言律诗

搔首万峰顶，天风响客衣。仙踪常缥缈，帝语尚依稀。绝壁戴苍雪，飞泉划翠微。袖中携片石，犹得带云归。
百灵庙大庙之捷歌女亦前往慰劳傅宜生将军赠涿州战纪余方张筵纪贺即席走笔以谢·其一
作者：杨圻
朝代：清
体裁：五言律诗

饮器雠头满，开樽贺战功。笙歌随万马，粉黛亦哀鸿。渐老干戈际，全生醒醉中。今年霜鬓白，昨夜蜡灯红。
百灵庙大庙之捷歌女亦前往慰劳傅宜生将军赠涿州战纪余方张筵纪贺即席走笔以谢·其二
作者：杨圻
朝代：清
体裁：五言律诗

其气已无敌，哀兵意自豪。阵容蟠雪上，烽势切云高。此地挥神笔，今年铲贼壕。阴山冰万仞，儒雅在旌旄。
盘谷诗
作者：杨圻
朝代：清
体裁：五言律诗

盘谷莺花暖，仙都江海滨。青山明汉节，芳草暗秦津。帝子伤亡国，孤臣怨暮春。沾巾向父老，未敢为他人。
相见欢
作者：杨圻
朝代：清
体裁：词

井梧瑟瑟微寒。入帘间。如此江城秋色不堪看。思旧梦。有谁共。倚雕栏。惟有五更残月照江山。
相见欢
作者：杨圻
朝代：清

井梧瑟瑟微寒，入帘间，如此江城秋色不堪看。思旧梦，有谁共，倚雕栏，惟有五更残月照江山。
相见欢
作者：杨圻
朝代：清
体裁：词

月钩挂上江楼。捉帘钩。六曲屏风扇扇画沧洲。来时候。二更后。水悠悠。吹尽芙蓉零乱一身秋。
相见欢
作者：杨圻
朝代：清
体裁：词

落花如梦悠悠。逐春流。无限斜阳淡淡下红楼。江南地。长安事。莫回头。又是去年时节去年愁。
相见欢
作者：杨圻
朝代：清

落花如梦悠悠，逐春流，无限斜阳淡淡下红楼。江南地，长安事，莫回头，又是去年时节去年愁。
相见欢·丁巳三月三日什刹海修禊，樊山老人主席，得思字
作者：杨圻
朝代：清
体裁：词

画楼烟柳丝丝。动芳思。玉勒金堤犹似去年时。飞花乱。春将半。总销魂。日落千山把酒话中原。
相见欢·听李芝仪吹笛
作者：杨圻
朝代：清
体裁：词

桃花细雨纷纷。打黄昏。几点西楼灯火未眠人。声如断。愁如乱。更无闻。踏碎一阶花影不开门。
相见欢·春夜
作者：杨圻
朝代：清
体裁：词

梨花春雨瓓珊。小窗关。一晌试吹玉笛觉唇寒。渐相近。休絮问。卸云鬟。香暖云屏帏底气如兰。
相见欢·月夜过东陵旧居，时家室返国，独客南溟
作者：杨圻
朝代：清
体裁：词

雨残花暝西楼。怨清秋。弦索声中烟月满沧洲。相思事。家山远。暗低头。多少寻常游子不知愁。
相见欢·梁园踏青，寻玉津园故址，忽忆广陵春游之乐，霞客书寄此词，诵之黯然
作者：杨圻
朝代：清
体裁：词

满庭芍药堆霞。起迟些。来日香车宝马看琼花。珠帘捲。春如乱。奈何他。如此烟花三月不还家。
相见欢·病后寄内子霞客，时客汴城林氏园林
作者：杨圻
朝代：清
体裁：词

愁来只是贪眠。日如年。问甚游丝飞絮落花天。閒台榭。扬州夜。锁红楼。肠断暮春时候似新秋。
看剑歌
作者：杨圻
朝代：清
体裁：古风

长剑长剑光熠熠，斗牛欲坠蛟龙泣。干将莫耶人所知，悠悠万古今何时。此物精气横六合，于今无人能用之。青虹绕屋月在牖，兴来看剑必浇酒。长奴捧匣垂苍髯，美人秉烛舒素手。华星明汉为低昂，落花秋叶坠左右。我生快意无私雠，千金买剑将安求。观之不足复藏收，抚摩叹息惊高秋。愿以持之踏九州，佞臣觳觫妖精忧。吁嗟乎，长平十万何为者，血其一二安天下。
看梅喜友人见访
作者：杨圻
朝代：清
体裁：五言律诗

社稷疏儒术，先生载酒来。江湖下舟楫，雨雪闭楼台。向晚碧流上，幽人放鹤回。素心如共赏，为尔折寒梅。
眼儿媚·哀江南
作者：杨圻
朝代：清
体裁：词

六朝如梦总悠悠。遥思起千秋。台城花月，广陵江水，处处都愁。隋皇后主今何在，往事想风流。郁孤山下，酒边风雨，清泪孤舟。
眼儿媚·庚子清明李夫人道清亡三十六日矣为招魂于西郊山明草媚游人如云封景思人怆然涕下
作者：杨圻
朝代：清

日暖风和春草生，何处不伤情。前朝上巳，昨宵寒食，今日清明。断肠往事何堪说，回首百无凭。斜阳无影，落花无力，飞絮无声。
眼儿媚·庚子清明，李夫人道清亡三十六日矣，为招魂于西郊，山明草媚，游人如云，对景思人，怆然涕下
作者：杨圻
朝代：清
体裁：词

日暖风和春草生。何处不伤情。前朝上巳，昨宵寒食，今日清明。断肠往事何堪说，回首百无凭。斜阳无影，落花无力，飞絮无声。
眼儿媚·感春
作者：杨圻
朝代：清
体裁：词

栏干六曲闭閒门。沈水鸭炉温。梨花细雨，桃花斜月，又是黄昏。江南旧事休重问，旧事不堪论。青山向背，黄莺断续，销尽春魂。
眼儿媚·感春
作者：杨圻
朝代：清

栏干六曲闭闲门，沈水鸭炉温。梨花细雨，桃花斜月，又是黄昏。江南旧事休重间，旧事不堪论。青山向背，黄莺断续，销尽春魂。
眼儿媚·柳絮
作者：杨圻
朝代：清
体裁：词

东风无力未嫌轻。随意入青冥。蓬蓬流水，悠悠啼鸟，如此春情。那堪一点閒愁重，池馆坐听莺。落花似雨，斜阳如梦，小院无声。
眼儿媚·江上
作者：杨圻
朝代：清
体裁：词

石头城畔酒家寒。不忍倚雕栏。僧楼残照，女墙新月，如此江山。向人话到苍茫事，心事与秋残。几家歌舞，万家烟火，犹是人间。
眼儿媚·江上
作者：杨圻
朝代：清

石头城畔酒家寒，不忍倚雕栏。僧楼残照，女墙新月，如此江山。向人话到苍茫事，心事与秋残。几家歌舞，万家烟火，犹是人间。
眼儿媚·自题昼梅
作者：杨圻
朝代：清
体裁：词

由来心事水云间。清月闭柴关。山桥野店，金貂换酒，人比花寒。今番马背驮诗去，扶梦上雕鞍。十分风雪，数声笳鼓，一片关山。
眼儿媚·自题画红梅
作者：杨圻
朝代：清
体裁：词

绿苔红萼锁閒门。那得不销魂。繁楼灯火，灞桥风雪，都是黄昏。可怜纸醉泥金帖，化作冻云痕。水村山郭，今宵酒醒，昨夜香温。
石花林卧室之南窗梅林间有海棠二株寒月盛开风雪之下嫣红欲滴询之邑人盖四季著花异种也感赠内子·其一
作者：杨圻
朝代：清
体裁：七言绝句

开傍寒梅未觉寒，美人高士两相欢。寻常春睡家家足，不及袁安卧雪看。
石花林卧室之南窗梅林间有海棠二株寒月盛开风雪之下嫣红欲滴询之邑人盖四季著花异种也感赠内子·其二
作者：杨圻
朝代：清
体裁：七言绝句

不是明年春独早，须知今岁气偏迟。百花开尽莫惆怅，开尽百花花满枝。
石花林四时读书乐·其一
作者：杨圻
朝代：清
体裁：七言绝句

裴迪王维意兴赊，绿阴红炬夜还家。春山月白主人醉，闲倚青童眠落花。
石花林四时读书乐·其三
作者：杨圻
朝代：清
体裁：七言绝句

池榭窗明云水流，青苔白石北林幽。曝书洒扫秋阳老，金粟枝头万卷楼。
石花林四时读书乐·其二
作者：杨圻
朝代：清
体裁：七言绝句

北轩疏雨点苍苔，静夜清蝉响古槐。读尽南华山月出，无人知是白莲开。
石花林四时读书乐·其四
作者：杨圻
朝代：清
体裁：七言绝句

酒暖天寒意自豪，侍儿纤指进金貂。坐披青史教红粉，雪压江梅山月高。
石花林杂咏十七首 其一 寿而康室
作者：杨圻
朝代：清
体裁：五言绝句

棐几坐清昼，妇子笑于房。花气薰人暖，閒庭春日长。
石花林杂咏十七首 其七 啸滩
作者：杨圻
朝代：清
体裁：五言绝句

风起水悠悠，风定钓丝直。若问严子陵，见面不相识。
石花林杂咏十七首 其三 南塘路三面皆水环绕门外
作者：杨圻
朝代：清
体裁：五言绝句

不爱高轩过，宁求驷马尊。先生方昼卧，春水闭閒门。
石花林杂咏十七首 其九 锦绣谷春晴晓起
作者：杨圻
朝代：清
体裁：五言绝句

绣户晓霞烘，水槛朝阳湿。早起听新莺，满庭花气热。
石花林杂咏十七首 其二 寿而康室廊下通桃花坞
作者：杨圻
朝代：清
体裁：五言绝句

芳草池边绿，青山鸟外看。曝衣满花桁，春暖老怀欢。
石花林杂咏十七首 其五 草堂
作者：杨圻
朝代：清
体裁：五言绝句

花静门庭午，水深云木凉。客来风雨起，荷芰读书堂。
石花林杂咏十七首 其八 西阁下儿子读书室
作者：杨圻
朝代：清
体裁：五言绝句

蔷薇红似火，密竹绿如城。花间春昼静，满屋读书声。
石花林杂咏十七首 其六 锦绣谷余夫妇卧室也
作者：杨圻
朝代：清
体裁：五言绝句

明镜拂妆台，山寒绣幕开。水窗梳洗竟，白雪乱红梅。
石花林杂咏十七首 其十 松下房栊
作者：杨圻
朝代：清
体裁：五言绝句

高阁凌碧虚，栏阴水风发。披发搜夜凉，长松坐明月。
石花林杂咏十七首 其十一 石矶叠断石为梁以通山口水大时不得入
作者：杨圻
朝代：清
体裁：五言绝句

武陵在人间，来时春水浅。渔父不得路，讹言秦人远。
石花林杂咏十七首 其十七 渡口
作者：杨圻
朝代：清
体裁：五言绝句

洞口桃花满，夕阳迷春水。何必天台山，别有人间世。
石花林杂咏十七首 其十三 鹿岩
作者：杨圻
朝代：清
体裁：五言绝句

山石路荦确，人来红叶响。疏林向晚明，夕阳栅栏上。
石花林杂咏十七首 其十二 茶簃
作者：杨圻
朝代：清
体裁：五言绝句

扫叶入疏松，汲泉出深竹。清风偕客来，茶烟上窗绿。
石花林杂咏十七首 其十五 天心楼
作者：杨圻
朝代：清
体裁：五言绝句

湖光如几席，山翠静微尘。不敢高声语，恐惊上界人。
石花林杂咏十七首 其十六 鹤涧
作者：杨圻
朝代：清
体裁：五言绝句

缓步清溪边，独立竹林下。不飞亦不鸣，月白霜寒夜。
石花林杂咏十七首 其十四 长堤
作者：杨圻
朝代：清
体裁：五言绝句

昔游铜堤城，西江风浪怒。日暮复途远，何如公无渡。
石花林杂咏十七首 其四 梅花田
作者：杨圻
朝代：清
体裁：五言绝句

西坞数亩地，种梅百馀树。二三十年前，童子扫雪处。
石花林闲居·其一
作者：杨圻
朝代：清
体裁：五言律诗

寂寞安仁宅，依山半面城。春流唯画鹢，落日独柴荆。得意鱼知乐，忘机鸟不惊。小人有老母，天下未休兵。
石花林闲居·其三
作者：杨圻
朝代：清
体裁：五言律诗

画阁西山近，柴门远水平。牛羊来暮色，鹅鸭起春声。得酒常眠市，寻诗早出城。只愁柴米贵，治乱未关情。
石花林闲居·其二
作者：杨圻
朝代：清
体裁：五言律诗

十年人海客，林下一春过。县僻关城早，溪清洗米多。山幽犹见雪，江远似无波。亲友如相问，幽情在薜萝。
石门寨秋望
作者：杨圻
朝代：清
体裁：七言绝句

石门塞上山接天，鼓角声雄大海间。独立高原看落日，战馀放马满秋山。
破阵子·辛亥回国避乱淞北人事变迁除夕忆星洲风景颇念异乡之乐
作者：杨圻
朝代：清

冰簟银床除夕，家家醉后歌声。池上新荷三两点，十二珠帘千盏镫，烧香坐到明。水殿云房都在，閒愁万里堪惊。画舸载诗烟浪里，为梦梅花故国清，过江风雪横。
破阵子·辛亥回国，避乱淞北，人事变迁，除夕忆星洲风景，颇念异乡之乐
作者：杨圻
朝代：清
体裁：词

冰簟银床除夕，家家醉后歌声。池上新荷三两点，十二珠帘千盏镫。烧香坐到明。水殿云房都在，閒愁万里堪惊。画舸载诗烟浪里，为梦梅花故国清。过江风雪横。
破阵子·题霞客醉芍图照
作者：杨圻
朝代：清
体裁：词

芍药和人都醉，日长偏惹情思。窗里玉人春睡美，窗外莺啼惊梦时。起来花满枝。约住彩云三尺，围来绛雪参差。红粉不随春色老，帘捲风前花乱飞。销魂花不知。
破阵子·题霞客醉芍图照
作者：杨圻
朝代：清

芍药和人都醉，日长偏惹情思。窗里玉人春睡美，窗外莺啼惊梦时，起来花满枝。约住彩云三尺，围来绛雪参差。红粉不随春色老，帘卷风前花乱飞，销魂花不知。
破龙涧见梅
作者：杨圻
朝代：清
体裁：七言绝句

红梅碧涧细雨间，客下翠微禅房閒。明日重来不知处，惟馀幽鸟啼春山。
碧云寺晓归
作者：杨圻
朝代：清
体裁：五言律诗

鸟下客已去，僧房松雪清。静闻幽涧落，时见白猿行。樵火散林影，鸣琴来水声。人烟聚一壑，可以托馀生。
祝英台近
作者：杨圻
朝代：清

烛花明，锦幛暖，薄醉罢瑶席。说道春寒，今夜早将息。待侬唤了红儿，掌灯送去，怕门外黄昏天黑。流云碧，几点疏雨飘来，月斜落花湿。翠被香浓，禁得晓风急。如今流尽春江，载回愁梦，也都在断红南国。
祝英台近
作者：杨圻
朝代：清
体裁：词

烛花明，锦幛暖，薄醉罢瑶席。说道春寒，今夜早将息。待侬唤了红儿，掌灯送去，恐门外、黄昏天黑。苔痕碧，一片疏雨微云，月斜画廊湿。闲立瑶阶，细嚼杏花涩。思量酒意如云，十春欢如梦，已残漏、五更轻滴。
祝英台近
作者：杨圻
朝代：清
体裁：词

烛花明，锦幛煖，薄醉罢瑶席。说道春寒，今夜早将息。待侬唤了红儿，掌灯送去，怕门外、黄昏天黑。流云碧。几点疏雨飘来，月斜落花湿。翠被香浓，禁得晓风急。如今流尽春江，载回愁梦，也都在、断红南国。
神女曲
作者：杨圻
朝代：清
体裁：古风

传言神女有生涯，省识青溪小妹家。香冢枝为连理树，女儿身是断肠花。瑶池清浅犹能记，素娥青女虚无里。碧城花落不归来，丛铃碎佩天风细。左家娇女字芬芳，才调容华两渺茫。一代名流儿有父，十年居处本无郎。海棠开后烧红烛，美人如花眠不足。阿母平明催晓妆，东风扶起云鬟绿。家法从来女学清，柳梢楼阁读书声。班昭自幼通文史，苏妹全家擅令名。瑶琴为诉求凰意，独指东床惊才气。玉镜飞来疑老奴，遂令姑女相回避。弱不胜衣事可哀，沈郎多病化秋埃。庸知却扇红楼月，不照妆台照夜台。嫁殇有禁礼经古，却聘非关偏怜女。从此鸳鸯队里人，可怜鹦鹉前头语。翠被春灯拥夜寒，背人呜咽向人欢。未将一死酬郎意，欲得双亲带笑看。碧箫吹断秦台凤，钟陵天判知何用。槛外东风杜宇声，枕边残月啼莺梦。香径春幽去玩花，强随阿母上归槎。姑苏城里长春巷，不道夫家是外家。重来门巷还如旧，强唤姑嫜呼舅母。姑嫜泪眼不曾乾，更为佳儿怜佳妇。琴书寂寞捲春衣，肠断空床落燕泥。旧日薰香荀令院，蘼芜绿遍画栏西。蛾眉从此悲今昨，心怯空房掩罗幕。月照幽叹鸟暗惊，风回倩影花微落。吴宫花木绕妆楼，皓齿明眸怨不休。尽日碧桃风满树，独眠人起懒梳头。春来一病逢秋警，玉骨支离如花影。佛偈难将磨蝎消，药炉已报飞龙冷。大梦清泠不计年，向人永诀谢尘缘。无端死别生离事，今日真看到眼前。自言忽悟从来处，儿死当归天上去。世界长留自在身，生非欢乐死非苦。黄土朱颜莫感怀，曼陀未昧旧灵荄。从知世外多消息，如此人间盍去来。旧日寸心矢冰雪，春蚕到死丝难绝。儿身清白未分明，生不同衾愿同穴。夜半天香云满空，步虚声里五更风。此时倩女离魂去，露似珍珠月似弓。为感优昙多慧业，长教灵匹幽欢合。青陵台畔少人行，烟草无声飞寒蝶。地下佳期似梦中，相逢啼笑若为容。夜深灯火横塘路，是处青庐是殡宫。玉棺双举轻如叶，路上行人皆呜悒。虎邱落叶秋雨寒，鹤市吹箫西风急。碧落归来几度魂，春风环佩怨黄昏。月明花草埋幽径，雪满溪山认墓门。家山幽恨知多少，旧日房栊生秋草。侍女犹疑唤画眉，珠帘不捲纱窗晓。斑竹临江见泪痕，吹笙击鼓吊湘君。欲寻齐女埋香处，一片春山不见人。
禅房
作者：杨圻
朝代：清
体裁：五言律诗

禅房翠微里，镫火向人清。泉自中峰落，云从下界生。今年山雪盛，一夜水楼明。重到应难定，江南已用兵。
福山江岸夕望
作者：杨圻
朝代：清
体裁：五言绝句

万顷江田绿，潮生落日间。牧童不归去，牛背看江山。
秋夕
作者：杨圻
朝代：清
体裁：七言绝句

客来花下叩柴关，竹雨清凉草露閒。如此秋光眠不得，高烧银烛照溪山。
秋夕与友登北山玩月
作者：杨圻
朝代：清
体裁：古风

踏月入秋山，古寺松萝深。夜色见海绿，苍苍万古心。草虫鸣幽殿，丹桂发遥岑。宵游不以烛，从者进鸣琴。洲渚若秋雪，岩谷回清音。忽忆东山游，抗怀梁父吟。有客似希逸，何须访山阴。
秋夕与燕生话湘鄂之战
作者：杨圻
朝代：清
体裁：七言绝句

去年今日醉高秋，青雀黄龙旌旆悠。赢得清诗满江汉，天风夜夜岳阳楼。
秋夕偕霞客夜游下山·其一
作者：杨圻
朝代：清
体裁：七言绝句

南荒佳夕看牵牛，玉露疏星觉早秋。夜半烧香捲帘子，篆烟飞出海山楼。
秋夕偕霞客夜游下山·其二
作者：杨圻
朝代：清
体裁：七言绝句

夜入松萝鸟鼠秋，上山看月见沧洲。下山不复见明月，海上白云生满楼。
秋夕发金陵至牛渚风月佳甚有动古怀
作者：杨圻
朝代：清
体裁：五言律诗

中流石壁出，牛渚夕凉生。高枕觉潮至，开门惟月明。江山秋更响，弦索夜逾清。咏史人何在，徒劳万古情。
秋夕泛湖
作者：杨圻
朝代：清
体裁：五言律诗

波暗翠微晚，扣舷云水豪。舟中李太白，坐上张功曹。清夜管弦急，秋天星月高。细君亲雪藕，玉手试并刀。
秋夜病中归思
作者：杨圻
朝代：清
体裁：五言律诗

平时常独醒，况乃药炉边。幕府清如水，关山远接天。秋笳吹到曙，画烛照无眠。远念妻孥意，何心更自怜。
秋感
作者：杨圻
朝代：清
体裁：五言律诗

万方悲一概，草木亦萧森。战后星河冷，山中鼓角深。人情皆切齿，秋色太伤心。亦岂关形势，沈吟泪满襟。
秋日与霞客游虞山之北麓归来山月满柴门矣
作者：杨圻
朝代：清
体裁：古风

林下多清娱，佳日陟北岭。登高望大江，幽怀同一逞。暮雨洗众山，新月上万井。樵人杂牛羊，下来迷绝顶。童稚候门庭，仆夫息驰骋。花竹生夕明，松萝满清影。如鱼在荇藻，鱼动荇藻静。归来话山色，云气在衣领。偕隐心物外，何妨庐人境。
秋日写付霞客
作者：杨圻
朝代：清
体裁：五言绝句

帘响溪云外，衣香翠岫间。晚来江雨歇，梳洗看秋山。
秋日山居养病随笔·其一
作者：杨圻
朝代：清
体裁：五言律诗

洗米入深竹，秋山山水清。片云隔人语，独鸟答诗声。乱世今天下，高贤古姓名。焚香还洒扫，初地欲忘情。
秋日山居养病随笔·其二
作者：杨圻
朝代：清
体裁：五言律诗

养生同叔夜，示疾异维摩。兴至云生雨，忧来水不波。到楼嫌月少，堆案喜峰多。药气纱窗暗，山中掩碧罗。
秋日游沙田
作者：杨圻
朝代：清
体裁：古风

山行不以杖，夙昔腰脚轻。久客鲜登览，良苦痼疾婴。如得佳山水，犹耐崎岖行。沙田两岸山，泱漭流沙平。下车入墟落，喜闻鸡犬鸣。老农有茅店，跣足来逢迎。松下出酒茗，斟酌呼小烹。箕踞面青嶂，坐久移我情。目断秋山碧，魂伤秋水清。余晖上高寺，幽幽钟磬声。上有千仞峰，朝暮云气生。日落寒猿啼，万木连榛荆。游子感风物，异俗心所惊。白屋千百间，云是难民营。友邦多仁政，抚辑若弟兄。吴楚壮丽地，豺虎今纵横。登高发遐省，宇宙犹峥嵘。
秋日閒兴
作者：杨圻
朝代：清
体裁：五言律诗

修竹落清露，苍苔深复深。开轩看舞鹤，入夕理鸣琴。夜久风月白，秋山丹桂阴。微尘外六合，独坐便无心。
秋晚偕霞客登钱塘江楼望浙东诸山潮既退万人归巷我夫妇独留待海门月上再看夜潮江风夕明举杯相酌可喜也
作者：杨圻
朝代：清
体裁：五言律诗

枫叶船中落，沿江溯上流。可怜烟水气，自古帝王州。月出人空巷，潮来酒满楼。山寒风露白，为御翠云裘。
秋暑疾甚喜得山楼徙居
作者：杨圻
朝代：清
体裁：七言绝句

乱山深翠小红楼，清簟疏帘健素秋。我亦江湖一鸿雁，自怜不忍独忘忧。
秋末三殿社稷坛开放三日游人得纵观·其一
作者：杨圻
朝代：清
体裁：七言绝句

玉殿沈沈起夕哀，欲寻秋草入空台。苍松翠柏千年物，曾见游人几度来。
秋末三殿社稷坛开放三日游人得纵观·其三
作者：杨圻
朝代：清
体裁：七言绝句

眼前往事话铜驼，禁卫森严锁碧莎。犹见午门无草色，当时跪拜谢恩多。
秋末三殿社稷坛开放三日游人得纵观·其二
作者：杨圻
朝代：清
体裁：七言绝句

纷纷野老与村童，就日瞻云入故宫。想像太平天子事，短衣平步殿当中。
秋末三殿社稷坛开放三日游人得纵观·其五
作者：杨圻
朝代：清
体裁：七言绝句

社稷坛中秋草花，路傍唤客吃杯茶。帘开正殿千人坐，画栋雕梁卖酒家。
秋末三殿社稷坛开放三日游人得纵观·其六
作者：杨圻
朝代：清
体裁：七言绝句

道旁父老鬓毛斑，曾见先皇祀跸还。日绕龙鳞黄屋过，至今犹得忆天颜。
秋末三殿社稷坛开放三日游人得纵观·其四
作者：杨圻
朝代：清
体裁：七言绝句

游女如云下玉墀，端门秋色草先知。朝房日落宫槐暗，上有寒禽觅故枝。
秋末山寒读杜工部入蜀诗有感·其一
作者：杨圻
朝代：清
体裁：七言绝句

子美穷途亦自伤，长镵白木意苍茫。输君仗友能风义，西蜀流亡有草堂。
秋末山寒读杜工部入蜀诗有感·其三
作者：杨圻
朝代：清
体裁：七言绝句

万钱斗米食无鱼，拾橡空山我不如。风义今无严节度，流离犹得浣花居。
秋末山寒读杜工部入蜀诗有感·其二
作者：杨圻
朝代：清
体裁：七言绝句

斲尽黄精未解饥，清辉玉臂怯罗衣。牵萝不补秋山冷，翠袖单寒红叶稀。
秋柳怨·其一
作者：杨圻
朝代：清
体裁：七言绝句

年来久罢倚栏干，人去楼空万缕寒。张绪风神非似昔，含情披拂与谁看。
秋柳怨·其七
作者：杨圻
朝代：清
体裁：七言绝句

不惜风神摇落多，转伤生意未婆娑。七分憔悴三分绿，我见犹怜怜奈何。
秋柳怨·其三
作者：杨圻
朝代：清
体裁：七言绝句

西楼万缕复千丝，苦忆前年折一枝。送到离亭犹握手，今知惜别是欢时。
秋柳怨·其二
作者：杨圻
朝代：清
体裁：七言绝句

栖鸦纤月近黄昏，马上秋山水上村。未必江南胜江北，天涯无处不销魂。
秋柳怨·其五
作者：杨圻
朝代：清
体裁：七言绝句

衣香画舫忆春游，今日征人万里愁。悽绝故乡行乐地，两行寒绿一回头。
秋柳怨·其六
作者：杨圻
朝代：清
体裁：七言绝句

小园萧瑟旧池台，乱后兰成百事哀。重过攀条残照处，寒鸦万点过江来。
秋柳怨·其四
作者：杨圻
朝代：清
体裁：七言绝句

亦知夫婿封侯恨，每寄寒衣怨不胜。旧日楼中裁剪处，西风瘦尽见疏灯。
秋闺怨
作者：杨圻
朝代：清
体裁：古风

清月出东岭，移时来寝扉。美人隔秋水，脉脉见幽辉。独坐户庭久，起窥河汉微。千家共此夕，几处湿罗衣。
秋露
作者：杨圻
朝代：清
体裁：五言绝句

太白秋来见，经天晓更明。芰荷初近火，风露欲怜萤。
种花雨至
作者：杨圻
朝代：清
体裁：五言律诗

本以生机满，欣看著手新。苦吟非为己，久客尚因人。大块多亡国，今年怯暮春。爱花能破老，长作荷锄身。
秦皇岛军中即事·其一
作者：杨圻
朝代：清
体裁：七言绝句

榆关金鼓接胡天，夜夜将军带甲眠。沙上月明横万骑，杀声都在五更前。
秦皇岛军中即事·其三
作者：杨圻
朝代：清
体裁：七言绝句

一夕班师战垒空，他年猿鸟吊英雄。从今月小山高夜，都付诗人泪眼中。
秦皇岛军中即事·其二
作者：杨圻
朝代：清
体裁：七言绝句

辽海云深起暮笳，匈奴未灭若为家。中军夜半传新令，万幕天高月满沙。
秦皇岛军中即事·其四
作者：杨圻
朝代：清
体裁：七言绝句

行人垂泪说金牌，毕竟今哀胜古哀。昨夜卢龙城上月，五更犹照废营来。
秦皇岛军中即事山海关兵败后间关至沪岳父李公伯行赐饮于皇宫酒店其宫室器物瑰制奇状皆仿法皇路易故宫体制其工不以土木砖瓦而纯以矾石琉璃金碧为之一柱之费价逾千万雕镂眩目穷极壮丽想见百年前巴黎全盛时物力睹之不胜禾黍之感是夕西人仕女跳舞清乐如水衣香如云余归从战地烽火馀生对影闻声悽然出涕·其一
作者：杨圻
朝代：清
体裁：七言绝句

乱后清游百事非，强来行乐总歔欷。隔江月上罢歌舞，清露无声飞绣衣。
秦皇岛军中寄家书
作者：杨圻
朝代：清
体裁：五言律诗

仗剑从军去，高歌向北行。凉秋兵出塞，大月马归营。楼上星云夕，军中鼓角清。遥知闺里梦，夜夜怨长城。
积雨
作者：杨圻
朝代：清
体裁：五言律诗

积雨连江海，高斋生晓凉。岚光侵枕簟，云气润衣裳。华寝坐松翠，秋山闻菜香。閒门绝车马，深户静琴张。
移居蓝氏水园
作者：杨圻
朝代：清
体裁：五言绝句

举网得鲜鱼，把杯酌茅舍。日落清风生，池上竹林下。
空山
作者：杨圻
朝代：清
体裁：古风

幽卧北峰里，夜起开户牖。道士礼翠微，松泉绕左右。烧香云满衣，扫花月盈帚。悠然见西南，流星入牛斗。杳杳空山深，谢时宁独后。
立春日鄂城绅商宴吴将军于西山灵泉寺即吴大帝避暑宫也是日微雨将军命余代往赴饮下山至寒溪口寻舟渡江夜归赤壁·其一
作者：杨圻
朝代：清
体裁：七言绝句

细路侵云涧户昏，暮来烟火乱江村。吴宫花草今何在，春雨连山僧闭门。
立春日鄂城绅商宴吴将军于西山灵泉寺即吴大帝避暑宫也是日微雨将军命余代往赴饮下山至寒溪口寻舟渡江夜归赤壁·其二
作者：杨圻
朝代：清
体裁：七言绝句

客散山堂酒气微，渡头津吏醉扶归。烟波十里黄州路，雨打春潮江火稀。
立秋前夕游千佛山山中阻雨宿梅园山房听泉听雨竟夕有声
作者：杨圻
朝代：清
体裁：五言律诗

窗静飞蛾密，堂空画烛明。千峰连雨气，终夜是泉声。宇宙身何住，溪山梦自清。寺钟惊早起，初日喜新晴。
立秋夕与霞客检旧箧得南溟图照因忆旧游
作者：杨圻
朝代：清
体裁：七言绝句

披图今夕暗惊秋，十六年前万里游。绿鬓朱颜风月夜，疏帘清簟海山楼。
立秋日东陵山居遣兴
作者：杨圻
朝代：清
体裁：五言律诗

病骨觉秋早，山居暑气轻。耳根蝉后静，眼色草前明。月碎花堂夕，雨残云木清。西邻惜长夜，夜半捲帘声。
章江别燕生·其一
作者：杨圻
朝代：清
体裁：五言律诗

狂名君最早，绣虎猛无前。一别今何世，閒居失壮年。花开亡国后，泪坠美人前。天上多官府，昌黎不羡仙。
章江别燕生·其二
作者：杨圻
朝代：清
体裁：五言律诗

东风吹白袷，相送豫章台。夜雨天明歇，江湖春水来。独寻南浦渡，草绿王孙哀。舟楫中流满，吾曹盍把杯。
竹溪县寺
作者：杨圻
朝代：清
体裁：五言律诗

峰乱客心急，流清带驿亭。孤村风叶脱，一郡好山青。松密午闻露，竹深昼见星。上方人迹少，猿鸟亦听经。
竹禅画松壁歌
作者：杨圻
朝代：清
体裁：古风

入门满榻山苍然，林岩飞落来樽前。坐客四顾惊离筵，竹禅妙画神乎仙。一松欹石石为偏，不知松石生谁先。一松压松不见天，虚翠滴落为云烟。羲和不闻太阴键，霜雪矗立枝干填。苍藓剥蚀龙鳞穿，藤倒挂根相断连。折枝忽见沧海田，平远直吞天之边。下坐一僧闭目眠，坦腹如鼓脐如钱。一僧侍坐耸瘦肩，捉襟扪虱啮齿巅。客言此画当流传，两僧对坐将千年。中兴以来神画鲜，竹禅大笔如米颠。万象参赞化工诠，秋毫出落真宰宣。堂下老树撑屋椽，有僧面壁闻风泉，画耶真耶禅非禅。
竹禅画松壁歌
作者：杨圻
朝代：清

入门满榻山苍然，林岩飞落来樽前。坐客四颅惊离筵，竹禅妙画神乎仙。一松欹石石为偏，不知松石生谁先。一松压松不见天，虚翠滴落为云烟。羲和不闻太阴键，霜雪矗立枝干填。苍藓剥蚀龙鳞穿，藤倒挂根相断连。折枝忽见沧海田，平远直吞天之边。下坐一僧闭目眠，坦腹如鼓脐如钱。一僧侍坐耸瘦肩，捉襟扪虱齧齿巅。客言此画当流传，两僧对坐将千年。中兴以来神画鲜，竹禅大笔如米颠。万象参赞化工诠，秋毫出落真宰宣。堂下老树撑屋椽，有僧面壁闻风泉，画耶真耶禅非禅。
答李嘉有汉上·其一
作者：杨圻
朝代：清
体裁：五言律诗

擢发流亡恨，开缄泪满襟。天伦危骨肉，诗境薄登临。哺啜流民画，风霜秦妇吟。异乡见春色，骀荡更伤心。
答李嘉有汉上·其二
作者：杨圻
朝代：清
体裁：五言律诗

怜尔惊魂定，哀歌江汉间。一冬千里雪，八口万重山。孝友诗为教，平安福不悭。宜城春酒美，且以慰慈颜。
筵上闻歌恍如汉皋旧迹·其一
作者：杨圻
朝代：清
体裁：七言绝句

满座清声子夜歌，十年重听懊侬多。无愁祇有天边月，不照关山照绮罗。
筵上闻歌恍如汉皋旧迹·其三
作者：杨圻
朝代：清
体裁：七言绝句

雪压宫城玉树高，新橙纤指破寒宵。美成去后清狂歇，如此人间太寂寥。
筵上闻歌恍如汉皋旧迹·其二
作者：杨圻
朝代：清
体裁：七言绝句

清词我愧杜司勋，灯火繁楼接暮云。今日汉南想风度，树犹如此况参军。
筵上闻歌恍如汉皋旧迹·其四
作者：杨圻
朝代：清
体裁：七言绝句

弦索哀时霜露清，楚腰纤细昔年情。妇人醇酒今消歇，爱听秋原出猎声。
筵上闻歌恍如汉皋旧迹有清浙人徐霞客邀游遍天下相传三上昆崙撰游记若干卷行世称奇男子焉我亡妻霞客与之同姓氏李君嘉有得一朱文牙章文曰霞客色泽莹润刀法精绝以夫人故谓物应归余慨以见赠有诗记事余断其为霞客故物无疑惜我妻之不得见也草两绝简谢·其一
作者：杨圻
朝代：清
体裁：七言绝句

人间再见徐霞客，漫道奇男是我妻。此物自应归我有，昆崙云翠满诗题。
简岑山人伯矩荃湾山中·其一
作者：杨圻
朝代：清
体裁：五言律诗

喜见方山子，妻孥意气閒。闭门寒石里，岸帻古松间。小筑岩边屋，躬耕海上山。杳然喧静理，一涧自潺潺。
简岑山人伯矩荃湾山中·其二
作者：杨圻
朝代：清
体裁：五言律诗

鸡鸣山寺午，望望到云林。寂寞于陵仲，灌园花木深。峰危猿上下，洲远鸟浮沉。相送出苍翠，重来期抱琴。
简许俊人先生·其一
作者：杨圻
朝代：清
体裁：七言绝句

玉署清寒事惘然，当时裘马共翩翩。昔依北斗今南极，四十年前两少年。
简许俊人先生·其三
作者：杨圻
朝代：清
体裁：七言绝句

瘴雨蛮烟两客星，扶摇一息去南溟。天边战骨三年白，梦里中原一发青。
简许俊人先生·其二
作者：杨圻
朝代：清
体裁：七言绝句

华胥妖梦等高唐，古莽虚无阜落荒。至治自然无痛痒，当时祇道是寻常。
简许俊人先生·其四
作者：杨圻
朝代：清
体裁：七言绝句

黑头江令照清樽，近墨如何不白冤。壮见开元老天宝，而今天宝亦开元。
简霖苍长沙
作者：杨圻
朝代：清
体裁：七言绝句

青草湖边无限情，潇湘春暖江花明。洛阳客子远相忆，愁听杜鹃千百声。
简靳荐青将军
作者：杨圻
朝代：清
体裁：五言律诗

百战孤军在，崎岖江汉行。平生重恩义，于此见交情。万一思王猛，犹能用孟明。驱车过京索，悽绝说功名。
米珠恸
作者：杨圻
朝代：清
体裁：古风

天下贫如洗，忽多暴富翁。斗米十万钱，得者非我农。尺帛中人产，得者非我工。铜山入私室，饿殍如飞蓬。东南岁大熟，连年收屡丰。飞挽满江湖，曷为盖藏空。内地伤谷贱，遏籴百货穷。狼狈为垄断，断绝舟楫功。流脂东出海，万艘急其供。戋戋狼藉馀，奇货明珠同。旦暮百千万，自诩陶朱公。食为我民天，满地况兵戎。此时温饱难，百里皆哀鸿。朝饥鬻一妻，暮饱卖一童。哀哀我子民，何以继飧饔。黄金战白骨，未决知雌雄。夜静无声哭，断续杂雨风。独肥利众瘠，小子鸣鼓攻。相煎何太急，豆泣在釜中。饕餮不祥物，妖孽戾气钟。是宜投豺虎，五刑诛不容。杀一人者死，在律惩厥凶。日屠万人不血刃，江头杀气干苍穹。哀哉佛说地狱满，天视天听明且聪，饿鬼恶道多邓通。
紫骝歌赠李毅侯内弟郎中
作者：杨圻
朝代：清
体裁：古风

吾闻将门之子都爱马，爱者虽多识者寡。悠悠四顾皆凡材，无可驱策真哀哉。天生万物各有用，王良騄駬谁为媒。李家紫骝人争传，京师少年莫敢前。天池龙种非人间，无意得之真奇缘。玉骨嶙峋毛不丰，竖子遇之谈不终。君独谓能任千里，是真不为皮相蒙。轻尘浅草四蹄风，试之春郊群为空，此马得所君之功。秋来鬣拳英气生，西山狐兔今纵横。北平没羽世所惊，偶然游戏雄心平。呜呼，有才堪用及其早，紫骝虽骏有时老。
红树室图为丹林作
作者：杨圻
朝代：清
体裁：五言绝句

红叶满天地，霜高千万山。胭脂画一角，诗在莽苍间。
红荔枝·其一
作者：杨圻
朝代：清
体裁：七言绝句

南海年年红荔枝，病夫三食益离思。青山去国疑无路，斑鬓逢春惜后时。
红荔枝·其三
作者：杨圻
朝代：清
体裁：七言绝句

血筑长城第四年，长城处处插青天。东边日出西边落，只见蓬山不见船。
红荔枝·其二
作者：杨圻
朝代：清
体裁：七言绝句

涕泪一身吾已老，江湖满地尔何之。诗人汤沐凭天险，迟我青城办屐迟。
约左公饮即席赋赠
作者：杨圻
朝代：清
体裁：五言律诗

高咏花满屋，美人来何迟。况当明月夜，相对少年时。文字风流近，功名老大期。酒阑閒馆静，山雨涨秋池。
纪恩诗·其一
作者：杨圻
朝代：清
体裁：五言律诗

天步艰难日，纲常惨淡时。死前臣泪尽，身后帝心知。一字褒忠定，他生报国迟。十年垂涕道，不为感恩私。
纪恩诗·其三
作者：杨圻
朝代：清
体裁：五言律诗

宸翰昭云汉，威严见汉官。事前忧国少，人下辨奸难。故主恩犹重，终身泪不乾。天颜真咫尺，留与子孙看。
纪恩诗·其二
作者：杨圻
朝代：清
体裁：五言律诗

臣父原无罪，千秋恨覆盆。宁知亡国后，犹拜故君恩。何以为人子，无非出至尊。孤忠今大白，举世莫轻论。
纪恩诗·其五
作者：杨圻
朝代：清
体裁：五言律诗

臣幸未从贼，飘零十一春。伤哉天下事，不见读书人。举国尊邪说，先朝有直臣。眼中家国在，祗是失君亲。
纪恩诗·其四
作者：杨圻
朝代：清
体裁：五言律诗

戊己多封事，编年泪眼沱。人心轻九鼎，臣笑比黄河。名士伦常薄，诸王玉帛多。封章今尚在，宗庙竟如何。
纪感诗·其一
作者：杨圻
朝代：清
体裁：七言绝句

未央朝贺祇家人，敌国初颁觐礼新。中使捲帘通姓氏，官家尽识旧时臣。
纪感诗·其七
作者：杨圻
朝代：清
体裁：七言绝句

合门忠孝两男儿，一死仓皇答主知。帝局忽终臣节尽，南人惟有陆钟琦。
纪感诗·其三
作者：杨圻
朝代：清
体裁：七言绝句

当时大计定仓皇，不问司空问内藏。帝德百年养一士，毁家赖有世中堂。
纪感诗·其二
作者：杨圻
朝代：清
体裁：七言绝句

万方玉食事茫然，内府今编索俸年。莫道五铢难复业，水衡岁贡一文钱。
纪感诗·其五
作者：杨圻
朝代：清
体裁：七言绝句

本朝开国重科名，儒术醇时治术真。清白状元贤宰相，始终要用读书人。
纪感诗·其八
作者：杨圻
朝代：清
体裁：七言绝句

碧血曾闻白石殷，孤魂何处念家山。可怜十岁伶仃女，万里云南行路难。
纪感诗·其六
作者：杨圻
朝代：清
体裁：七言绝句

熊罴呵护翠微浓，银海金凫守户封。尚有武昌旧太守，天寒扫雪倚孤松。
纪感诗·其四
作者：杨圻
朝代：清
体裁：七言绝句

可怜北地真王子，尚有宗臣旧将才。高台未倾爱妾在，天涯风雪盍归来。
纪石花林之被焚·其一
作者：杨圻
朝代：清
体裁：七言律诗

人民城郭已全非，漫道文章是祸机。杜老诗书伤白首，子猷门巷失乌衣。面城莫赋花围住，绕树难容鸟倦飞。天下苍生在沟壑，老夫何忍独歔欷。
纪石花林之被焚·其二
作者：杨圻
朝代：清
体裁：七言律诗

恸哭千家走避胡，立椎无地笑区区。似闻故物百城尽，忍见衡门五柳枯。骨肉喜逢馀姊妹，儿孙遮莫散江湖。托身已似巢林燕，户口江南若有无。
细雨过万氏山庄
作者：杨圻
朝代：清
体裁：五言律诗

日出雨未已，深林烟火滋。溪云吹满袖，山翠化为诗。春水流花慢，东风送鸟迟。匡庐似相识，或恐是前期。
结屋
作者：杨圻
朝代：清

结屋人烟外，云生谷口迷。早花江上发，春鸟峡中啼。水立燃犀渚，风翻饮虎溪。林间采苍耳，闲去一攀跻。不识求仙意，浑忘入海年。山明春镜里，江动画楼前。云重崖成滴，雨微花欲燃。知音百年后，不欲间时贤。
结屋·其一
作者：杨圻
朝代：清
体裁：五言律诗

结屋人烟外，云生谷口迷。早花江上发，春鸟峡中啼。水立燃犀渚，风翻饮虎溪。林间采苍耳，闲去一攀跻。
结屋·其二
作者：杨圻
朝代：清
体裁：五言律诗

不识求仙意，浑忘入海年。山明春镜里，江动画楼前。云重崖成滴，雨微花欲燃。知音百年后，不欲问时贤。
结屋·其二
作者：杨圻
朝代：清

不识求仙意，浑忘入海年。山明春镜里，江动画楼前。云重崖成滴，雨微花欲燃。知音百年后，不欲间时贤。
绝顶
作者：杨圻
朝代：清
体裁：五言绝句

绝顶非无路，登高意转危。连峰行不尽，都在半山时。
缅甸诗
作者：杨圻
朝代：清
体裁：五言律诗

仙都宅江海，小国有君臣。日近长安远，中原万里春。深山调象阵，夜市杂鲛人。月出清歌起，乡心泪满巾。
美美请画红梅屏幛春雨彻夜为绘四幅兼题八绝句·其一
作者：杨圻
朝代：清
体裁：七言绝句

云护屏山吹雨丝，玉人相并弄胭脂。江郎彩笔狂犹昔，画了长眉画折枝。
美美请画红梅屏幛春雨彻夜为绘四幅兼题八绝句·其七
作者：杨圻
朝代：清
体裁：七言绝句

春来心事惜芳菲，花满江城酒满衣。一自新诗传万口，家家红粉说杨圻。
美美请画红梅屏幛春雨彻夜为绘四幅兼题八绝句·其三
作者：杨圻
朝代：清
体裁：七言绝句

迷香洞里春如海，猩色屏前见绿华。看惯上阳高格调，一生悲喜为梅花。
美美请画红梅屏幛春雨彻夜为绘四幅兼题八绝句·其二
作者：杨圻
朝代：清
体裁：七言绝句

折得寒香烟满湖，孤山苏小伴林逋。羊羔儿酒销金帐，抵得清狂小宋无。
美美请画红梅屏幛春雨彻夜为绘四幅兼题八绝句·其五
作者：杨圻
朝代：清
体裁：七言绝句

太虚诗骨似冰清，雨雪春灯忆玉京。蜡炬两行归院去，衣香花气不分明。
美美请画红梅屏幛春雨彻夜为绘四幅兼题八绝句·其八
作者：杨圻
朝代：清
体裁：七言绝句

湖海元龙万里身，掉头四顾出风尘。近来英气消磨尽，只画梅花赠美人。
美美请画红梅屏幛春雨彻夜为绘四幅兼题八绝句·其六
作者：杨圻
朝代：清
体裁：七言绝句

睡醒罗浮三两枝，看花最好未开时。总教堪折不须折，留与东风好护持。
美美请画红梅屏幛春雨彻夜为绘四幅兼题八绝句·其四
作者：杨圻
朝代：清
体裁：七言绝句

王恭步雪尽风流，姑射仙人下十洲。昨夜春寒眠不得，自披鹤氅拥貂裘。
美美重之北平索画感时抚旧题诗五首·其一
作者：杨圻
朝代：清
体裁：七言绝句

汉皋解佩事悠悠，江草江花几度秋。此日凉风动天末，何人吹笛上黄楼。
美美重之北平索画感时抚旧题诗五首·其三
作者：杨圻
朝代：清
体裁：七言绝句

霸业荒荒已十年，行军司马鬓苍然。当时横槊临江处，只在桃花流水边。
美美重之北平索画感时抚旧题诗五首·其二
作者：杨圻
朝代：清
体裁：七言绝句

貔貅十万唱刀环，几度笙歌战后閒。三月鱼肥江水美，新莺啼遍武昌山。
美美重之北平索画感时抚旧题诗五首·其五
作者：杨圻
朝代：清
体裁：七言绝句

桑田绿后见云鬟，寂寞韩翃鬓已斑。我未成功君未嫁，停杯且共看秋山。
美美重之北平索画感时抚旧题诗五首·其四
作者：杨圻
朝代：清
体裁：七言绝句

闺中有妇似朝云，绣榻参禅伴使君。相对琴操如佛印，袈裟未必异红裙。
美荪简招看山园双樱时午雨未霁
作者：杨圻
朝代：清
体裁：五言律诗

读书翠微里，斗室海山心。红树有光气，青峰相浅深。犬眠无俗客，莺语似乡音。返照入花屋，吟成香满襟。
美荪约偕小男公园看花并游湛山是日海霁花明士女如云
作者：杨圻
朝代：清
体裁：五言律诗

踏青洲渚绿，海畔喜闻莺。午气烟花重，春声环佩轻。翠微殊未尽，红树自生明。归路山深浅，雕轮碾落英。
翟熙人同年嘱题老骥盐车图
作者：杨圻
朝代：清
体裁：古风

偪仄复偪仄，汗流复骨立。崎岖太行坂，竭蹶盐车侧。任以折轴重，用违意郁抑。孙阳遇诸途，一顾再太息。未能忘千里，何如甘伏枥。吾闻龙媒徕，凡马皆失色。生逢穆天子，御之游西极。小驱驾云辂，或亦金玉饰。胡为飞黄姿，没齿责以力。国马房星精，君子以比德。未若天下马，大受气无敌。顾视生层云，蹴踏河山寂。与人成功心，未必驯羁勒。矍铄老益壮，长途或能识。若曰按图索，景公不可得。
翠微亭秋望·其一
作者：杨圻
朝代：清
体裁：五言律诗

夕阳上红叶，因以出林端。一雁点江色，群山生暮寒。登台诗力健，解带酒肠宽。中有兴亡事，凭君子细看。
翠微亭秋望·其二
作者：杨圻
朝代：清
体裁：五言律诗

无边怀古意，默默看沧洲。白日风烟净，高秋江海流。独寻樵牧语，能说帝王游。先有伤心客，题诗满寺楼。
翠楼吟·武昌见秋燕
作者：杨圻
朝代：清
体裁：词

一样飘流，两般身世，商量至今未稳。寄谁家华屋，算输尔、雕梁身分。关山休问。道江上黄昏，风波无尽。何人省，修椽万里，天涯梦冷。记否那日来时，伴绿窗绣户，柳长花静。玉人扶起也，怕帘捲、东风犹劲。乱红堆径。正烘暖胭脂，海棠初醒。还窥见，软语深深，枝头栖并。
老马篇·其一
作者：杨圻
朝代：清
体裁：五言律诗

酬知非以力，宁复计皮毛。老至益心壮，途穷犹气豪。天寒思战斗，冰雪太行高。怜尔平生志，长鸣望虎牢。
老马篇·其二
作者：杨圻
朝代：清
体裁：五言律诗

不见平安火，于今三十年。长城云入塞，战骨草连天。大误孙阳顾，空闻韩干怜。乘黄腾万匹，夙昔羽林前。
聘西先生暨德纪叶夫人七秩双庆·其一
作者：杨圻
朝代：清
体裁：七言绝句

南极星明一老人，当年范蠡五湖身。高门驷马鸣珂里，大树将军舞綵衣。
聘西先生暨德纪叶夫人七秩双庆·其二
作者：杨圻
朝代：清
体裁：七言绝句

细柳欢声将进酒，岭梅爱日最先春。福缘善庆韶华永，喜看萱花倚大椿。
自五月十七与彦通共居围城北京陷彦通南归来言别余方昼卧时五月二十九日也·其一
作者：杨圻
朝代：清
体裁：五言律诗

五岳出方寸，荒哉隐几时。别来无旧业，归去有新诗。绝调悲中散，高台感伯之。功名非爵禄，此意有谁知。
自五月十七与彦通共居围城北京陷彦通南归来言别余方昼卧时五月二十九日也·其二
作者：杨圻
朝代：清
体裁：五言律诗

花落风亦歇，千门怨日斜。寇深犹在客，国破独还家。去矣悲笳鼓，苍然感物华。长镵堪托命，愿种邵平瓜。
自均州以西滩岭丛杂一千九百馀里每夜泊舟听雨闻猿盖经两月日行万壑间也
作者：杨圻
朝代：清
体裁：七言绝句

荆门西去皆秦岭，万壑猿声夜雨愁。几片江云如惜别，晚来相送过均州。
自平湖秋月携妇泛舟至行宫摄照即饮于宫侧酒楼用彭雪琴联语成一律
作者：杨圻
朝代：清
体裁：七言律诗

翠华想像暮云端，尚有烟波绕画栏。水面风来闻鼓笛，天心月到响杯盘。白蘋秋老诗容瘦，红蓼花开酒力寒。当日君臣多乐事，惟将秀句侍金銮。
自襄阳至兴安一千三百里舟中与王氏昆仲连日酌酒江山在望顾而乐之
作者：杨圻
朝代：清
体裁：五言律诗

自离光化县，日日共衔杯。枕上均州出，窗中栈道开。岭云孤鸟去，江雨一帆来。客路多清兴，乡心且莫催。
自题五十二岁照片简午诒·其一
作者：杨圻
朝代：清
体裁：七言绝句

开元天宝事匆匆，都在词人泪眼中。莫笑元龙今渐老，犹能煮酒论英雄。
自题五十二岁照片简午诒·其二
作者：杨圻
朝代：清
体裁：七言绝句

北极星辰涕泪哀，中原莽莽问云台。可怜名字人间满，祇道杨雄是赋才。
自题图照
作者：杨圻
朝代：清
体裁：七言律诗

一局残棋扪虱后，筹边楼上酒犹酣。却看鬓发生何早，如此河山老岂甘。安得文章关大计，自怜风骨异江南。时危屡貌诸侯尽，为谢嵇生七不堪。
自题山居图照
作者：杨圻
朝代：清
体裁：五言律诗

鹤氅今何在，鸱皮不可踪。扁舟来大泽，高枕看奇峰。雪压松犹绿，诗成天改容。千金财散尽，迟暮学屠龙。
自题海上照片·其一
作者：杨圻
朝代：清
体裁：七言绝句

烟波澒洞欲移情，顾影萧然水石清。应忆前身何世界，今时月比古时明。
自题海上照片·其二
作者：杨圻
朝代：清
体裁：七言绝句

千里霜雪寿如鹤，百尺鳞髯形化龙。一自泰山风雨后，人间无复受秦封。
自题种树图照
作者：杨圻
朝代：清
体裁：古风

男儿富贵须及少年时，年过三十不得志。便当抱真守天姿，清庙明堂有大器。自我之生矣非所宜，翱翔南溟兮云水苍茫之湄。深山大泽兮，种白榆以疗饥。荷锄长啸兮，人皆醉矣莫我随。我知其免兮，不为世疑。君不见潇洒任公子，三年投竿东海水，安问悠悠天下事。
自香港海行两日夜见万咕啰山烟帆千百近安南矣
作者：杨圻
朝代：清
体裁：五言律诗

楼船迷分野，西转又南行。日出烟花气，潮来风雨声。入天江未尽，破晓月犹明。去国从今远，家书纪海程。
舞筵有感
作者：杨圻
朝代：清
体裁：七言绝句

舞罢天寒翠袖飘，楚宫饿损斗纤腰。美人嬴得江山助，虎踞龙蟠侍二乔。
舟中晓妆曲
作者：杨圻
朝代：清
体裁：五言绝句

晓起洞庭绿，临流弄梳洗。烟水荡惊鸿，春色来天地。
舟次樊城
作者：杨圻
朝代：清
体裁：五言律诗

凉雁飞寒水，萧萧送远游。四山围县界，万瓦接关楼。残烛江湖夕，孤舟天地秋。故园兵马里，何处问吴头。
舟过天门风月浩然起望江中山色心魂旷爽有万古想·其一
作者：杨圻
朝代：清
体裁：七言绝句

当涂江上夜行船，月白风明水渺然。今夕不知古何夕，应教狂杀李青莲。
舟过天门风月浩然起望江中山色心魂旷爽有万古想·其三
作者：杨圻
朝代：清
体裁：七言绝句

丹枫叶落江千尺，绝壁张帆山月清。如此江山好风月，何人不忆谢宣城。
舟过天门风月浩然起望江中山色心魂旷爽有万古想·其二
作者：杨圻
朝代：清
体裁：七言绝句

天门山上明月秋，天门山下夜江流。舟中有客独惊起，千里乡心万古愁。
芒种大雨新居溪兴·其一
作者：杨圻
朝代：清
体裁：五言律诗

犬卧落红密，高斋人昼眠。一春山海气，诗画有云烟。眼色草无尽，心声泉渺然。粉墙花十丈，一蝶上青天。
芒种大雨新居溪兴·其二
作者：杨圻
朝代：清
体裁：五言律诗

鸣鸠上乔木，幽兴意如何。老病谙时令，春心似太和。客人嫌地小，处世觉山多。日夕闻吴咏，千岩掩绿萝。
花月夕明客至
作者：杨圻
朝代：清
体裁：五言律诗

自爱入花木，读书茅屋间。纷纭扫萝月，灯火照溪山。松露静微落，赏兹清夕閒。多君作醉语，为我解愁颜。
花木房拢梅竹歌
作者：杨圻
朝代：清

人生富贵必取辱，何须甲第连云矗。人生及时行乐耳，安能牵萝补茅屋。我乡山水甲吴郡，山色湖光绕西麓。潘岳閒居赋面城，渊明归去理松菊。楼居新筑二十楹，广庭百弓杂花木。林下未脱脂粉气，妻种红梅我种竹。岂无劲节淩云霄，自有红妆伴幽独。高窗大几书万卷，君子美人俱拔俗。男儿所贵能适意，牛衣何堪供双宿。少陵江头亦太苦，床上屋漏毋乃酷。党家金帐原不恶，风雪之夜暖诗腹。两行红粉侍修史，宋家乃亦屏围肉。是知富贵亦能清，未必寒素便不浊。平生品藻原自知，弃材人誉丰年玉。刘樊中岁早偕隐，莫待头童与齿秃。荷锄种花岂得已，今世何世宁非福。春韭秋菘谨祭祀，扫地焚香供佛竺。后房清肃绝姬侍，但闻鸟语伴儿读。天寒索笑拥貂裘，细雨寻诗擎红烛。客来酒食谋诸妇，饭抄云子清茶熟。安乐窝中气如春，言笑于房缭而曲。幽人居之利贞吉，寿且康兮无不足。有钱当再买青山，早晚李愿得盘谷。平明日出见房拢，掩映花红绣帘绿。
花木房栊梅竹歌
作者：杨圻
朝代：清
体裁：古风

人生富贵必取辱，何须甲第连云矗。人生及时行乐耳，安能牵萝补茅屋。我乡山水甲吴郡，山色湖光绕西麓。潘岳閒居赋面城，渊明归去理松菊。楼居新筑二十楹，广庭百弓杂花木。林下未脱脂粉气，妻种红梅我种竹。岂无劲节凌云霄，自有红妆伴幽独。高窗大几书万卷，君子美人俱拔俗。男儿所贵能适意，牛衣何堪供双宿。少陵江头亦太苦，床上屋漏毋乃酷。党家金帐原不恶，风雪之夜煖诗腹。两行红粉侍修史，宋家乃亦屏围肉。是知富贵亦能清，未必寒素便不浊。平生品藻原自知，弃材人誉丰年玉。刘樊中岁早偕隐，莫待头童与齿秃。荷锄种花岂得已，今世何世宁非福。春韭秋菘谨祭祀，扫地焚香供佛竺。后房清肃绝姬侍，但闻鸟语伴儿读。天寒索笑拥貂裘，细雨寻诗擎红烛。客来酒食谋诸妇，饭抄云子清茶熟。安乐窝中气如春，言笑于房缭而曲。幽人居之利贞吉，寿且康兮无不足。有钱当再买青山，早晚李愿得盘谷。平明日出见房栊，掩映花红绣帘绿。
苍梧军歌
作者：杨圻
朝代：清
体裁：七言绝句

日出苍梧千万山，旌旗已过镇南关。边功不在沙场里，楼上楸枰数著閒。
苏幕遮·夏口江岸夕望
作者：杨圻
朝代：清
体裁：词

楚天高，襄路迥。水碧沙明，万点寒鸦浸。西北川原烟树暝。放下珠帘，莫使魂销尽。买村醪，还独饮。莫问英雄，且向渔樵问。一阵西风吹酒醒。牛背江山，无限斜阳冷。
苏幕遮·夏口江岸夕望
作者：杨圻
朝代：清

楚天高，襄路迥，水碧沙明，万点寒鸦浸。西北川原烟树暝，放下珠帘，莫使魂销尽。买村醪，还独饮，莫问英雄，且向渔樵问。一阵西风吹酒醒，牛背江山，无限斜阳冷。
苏幕遮·家僮归江南料理花事，书报内院秋花方盛，未忍删除，惘然悼怀
作者：杨圻
朝代：清
体裁：词

念家山，伤北地。小院无情，深锁秋红媚。不敢还家惟有泪。为怕花儿，相见翻憔悴。冷清清，凉似水。两盏三杯，独自扶残醉。谁念霜寒添绣被。莫捲珠帘，人在帘间睡。
苏幕遮·旅夜悼怀
作者：杨圻
朝代：清
体裁：词

向天涯，多恨思。几叶梧桐，敲响西风脆。如此黄昏心欲碎。有酒无人，浅醉和衣睡。莫凭栏，千万里。楼上秋山，楼下秋波翠。流到人间都是泪。几许相思，如许潇湘水。
苏幕遮·风雪中过黄州
作者：杨圻
朝代：清
体裁：词

为天涯，空愁损。没计安排，独酌深深引。千古英雄淘浪尽。耳热诗寒，一个扁舟稳。白鸥饥，残照隐。乱后江村，酒价无平准。断岸江流风雪紧。潮打山围，灯火黄州近。
苗疆诗
作者：杨圻
朝代：清
体裁：五言律诗

春色三苗秀，清江八洞流。边楼惟渡鸟，塞水未通舟。天险关云断，军容寨雨稠。宗臣空汗马，付与后人愁。
苦雨
作者：杨圻
朝代：清
体裁：五言律诗

寝扉失昏晓，新涨上阶苔。砚润看云起，镜昏知雨来。故人经久别，游子几时回。冥想东菑里，应多鱼鳖哀。
茅屋
作者：杨圻
朝代：清
体裁：古风

茅屋北峰里，读书复饮酒。开门夜扫花，月色凉满帚。须臾灯烛暗，白云到户牖。僧来古松下，云深不见手。
荆州亭·九月六日遣悲
作者：杨圻
朝代：清
体裁：词

肠断无人无酒。人共残秋消瘦。秋雨有时晴，泪眼有时晴否。楼外笙歌依旧。薄暮空房独守。小婢拭银釭，又是点灯时候。
荆门夜泊
作者：杨圻
朝代：清
体裁：五言律诗

山江夜流急，孤烛对愁眠。渔火潮生岸，猿声露满天。人来云梦泽，月出洞庭船。舟子语烟水，明朝欲济川。
荆门泊舟两日
作者：杨圻
朝代：清
体裁：古风

一自襄阳去，西行万壑间。举杯酌江色，脱帽看秋山。今夜好风月，停舟荆门关。欲寻宋玉宅，明日再跻攀。
荆门西上日行万山中矣秋雨已盛泊均州江寺作
作者：杨圻
朝代：清
体裁：五言律诗

僧入白云去，听泉万木间。高江翻石壁，夜雨落秋山。西去均州峡，猿吟风月閒。客心愁未已，松下涧潺潺。
草亭
作者：杨圻
朝代：清
体裁：五言律诗

有门常不闭，花屿接柴扃。松暝猿偷下，溪喧鸟坐听。醉眠江月白，归路海山青。生理今人外，苍茫一草亭。
荥阳
作者：杨圻
朝代：清
体裁：七言绝句

广陵传得嵇中散，一宿华阳万古愁。夜入洛阳三百里，秋山月落打钟楼。
荥阳汜水道中
作者：杨圻
朝代：清
体裁：五言律诗

独树飞红叶，萧萧霜满林。人烟寒照寂，鼓角暮流深。魏晋今何世，山川可用心。驱车登广武，万古一沉吟。
荷亭暑夜
作者：杨圻
朝代：清
体裁：五言律诗

残月坠荷际，幽辉窥寝扉。玉人惊梦觉，清露夜更衣。小院梧桐暗，天明蝙蝠飞。流光殊可惜，不肯下罗帏。
菩萨蛮
作者：杨圻
朝代：清
体裁：词

春流滚滚催帆去。鹧鸪声里长亭路。春恨在花枝。玉箫背雨吹。东风愁渺渺。吹上长安道。酒后怯春寒。江南无限山。
菩萨蛮
作者：杨圻
朝代：清
体裁：词

海棠红了丁香雪。年年开过无消息。燕舞故宫前。长城春草烟。此时相忆苦。美睡春窗曙。携酒向花间。听莺江上山。
菩萨蛮
作者：杨圻
朝代：清
体裁：词

狂愁閒逐江流去。东风閒逐江头絮。春酒月明中。杜陵花又红。高楼情脉脉。琼怨和谁说。宛转七香车。落英风里斜。
菩萨蛮
作者：杨圻
朝代：清
体裁：词

罘罳不幛飞花影。碧云无力春空冷。月白雾迷迷。五更蝴蝶飞。此时愁不语。万里人何处。北斗挂楼梢。吴江生暗潮。
菩萨蛮
作者：杨圻
朝代：清
体裁：词

黄昏尘冷车声尽。天街醉语无人问。花影出墙摇。重门披月敲。朱弦金粟柱。流水孤亭处。画烛满栏干。落红人坐寒。
菩萨蛮 其一 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

清秋幕府金风里。辽阳吹角烟尘起。边月照弯弓。中原谈笑中。军机山岳动。饮马长城众。万骑渡黄河。军中秋月多。
菩萨蛮 其一 纪别
作者：杨圻
朝代：清
体裁：词

香衾重叠春云热。梨花澹澹团香雪。烧烛不成眠。吹笳风月天。玉屏灯影薄。云髻颓香膊。帘外起东风。残莺啼落红。
菩萨蛮 其一 纪别
作者：杨圻
朝代：清

香衾重迭春云热，梨花澹澹团香雪。烧烛不成眠，吹笳风月天。玉屏灯影薄，云髻颓香膊。帘外起东风，残莺啼落红。
菩萨蛮 其七 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

阵云低压平原里。废营落日辕门闭。轻雪犯貂裘。提刀辞郑州。虎牢天下壮。日暮驱兵上。西顾望关中。潼关烽火红。
菩萨蛮 其七 纪别
作者：杨圻
朝代：清
体裁：词

小廊曲曲屏山摺。蔷薇月乱黄鹂咽。醉酒出重门。黄昏天起云。乌丝鸾凤曲。深院鸣蝙蝠。明镜暗星天。潇湘春浪寒。
菩萨蛮 其三 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

辕门夜静军歌起。旌旗莽莽连千里。刁斗不闻声。星河垂大营。燕云功唾手。痛饮黄龙酒。杀气肃秋毫。孤城山月高。
菩萨蛮 其三 纪别
作者：杨圻
朝代：清
体裁：词

玉箫吹碎梨花梦。晓风残月郎珍重。相送过栏杆。小山花雨寒。黄鹂枝上语。语语关情绪。楼上正相思。江风吹柳丝。
菩萨蛮 其三 纪别
作者：杨圻
朝代：清

玉箫吹碎梨花梦，晓风残月郎珍重。相送过栏杆，小山花雨寒。黄鸥枝上语，语语关情绪。楼上正相思，江风吹柳丝。
菩萨蛮 其九 纪别
作者：杨圻
朝代：清
体裁：词

罗巾蹙叠愁红湿。江帆过尽无消息。无限夕阳山。桃花春水寒。黄昏红扑簌。翠羽香阶啄。斜月挂山头。小楼人自愁。
菩萨蛮 其二 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

兵车荦确秦皇岛。但闻铁骑行人少。兵马下幽州。将军登戍楼。平沙千里夜。海上寒山下。壮士唱刀环。月明山满关。
菩萨蛮 其二 纪别
作者：杨圻
朝代：清
体裁：词

凤凰弦上闻愁语。酴醾风里酴醾雨。含泪出离筵。蓬松云两肩。夜寒深闭阁。沁透鸳衾薄。南浦五更潮。锦帆风正高。
菩萨蛮 其二 纪别
作者：杨圻
朝代：清

凤凰弦上闻愁语，酴醾风里酴醾雨。含泪出离筵，蓬松云两肩。夜寒深闭合，沁透鸳衾薄。南浦五更潮，锦帆风正高。
菩萨蛮 其五 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

千营月出长城下。沙场醉卧庐龙夜。吹角接天畿。高风翻大旗。寒晖千里暝。大汉天垂尽。胡骑绕渔阳。路长愁更长。
菩萨蛮 其五 纪别
作者：杨圻
朝代：清

碧芜狼藉春烟薄，蜻蜓轻蹴秋千索。人影柳丝扶，画桥红雨疏。别来春已半，消息江帆断。独自倚雕栏，夕阳千万山。
菩萨蛮 其五 纪别
作者：杨圻
朝代：清
体裁：词

鸳鸯瓦上霜华泻。梦魂悄近西廊下。红烛水晶帘。玉人对雨眠。相逢惊又问。直为啼红损。疑是梦中逢。梦中知梦中。
菩萨蛮 其八 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

中原浩浩烟尘恶。荥阳天险连京索。寒照满关楼。夕烽无限愁。西风吹广武。寒水残兵渡。乌鹊夜南飞。月明霜满枝。
菩萨蛮 其八 纪别
作者：杨圻
朝代：清
体裁：词

洞房睡觉调鹦鹉。画廊花暝闻人语。日晚上红桥。红桥春水高。柳丝新月荡。无限愁心想。虚阁闭春寒。薰笼细细燃。
菩萨蛮 其六 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

凤城千里愁云重。辽阳昨夜深闺梦。灯火满营中。将军归赏功。楚歌声四起。北望悲何已。风雪夜班师。庐龙闻马嘶。
菩萨蛮 其六 纪别
作者：杨圻
朝代：清

海棠结束红星小，博山烟涩香灯悄。风起暗花飞，开门宝马嘶。梦长春夜短。翠被熏香暖。门外草连空，乱山残月中。
菩萨蛮 其六 纪别
作者：杨圻
朝代：清
体裁：词

碧芜狼藉春烟薄。蜻蜓轻蹴鞦韆索。人影柳丝扶。画桥红雨疏。别来春已半。消息江帆断。独自倚雕栏。夕阳千万山。
菩萨蛮 其十 纪别
作者：杨圻
朝代：清
体裁：词

海棠结束红星小。博山烟涩香灯悄。风起暗花飞。开门宝马嘶。梦长春夜短。翠被熏香煖。门外草连空。乱山残月中。
菩萨蛮 其四 甲子九月，吴公与张作霖大战于山海关，冯玉祥倒戈入北京，公败绩，以残军南渡，间关入洛阳，军中从亡作
作者：杨圻
朝代：清
体裁：词

元戎小队横秋塞。东行笳鼓警天外。归马满秋山。前军飞夺关。空营乌啄雪。今下移山疾。一夜大军驰。师行鸟不知。
菩萨蛮 其四 纪别
作者：杨圻
朝代：清
体裁：词

狐裘马上春寒重。胡笳几处吹烟陇。斜月转荒溪。子规山上啼。征鸿千里去。游子伤行路。寒雨下衡阳。瑶琴春夜长。
菩萨蛮 其四 纪别
作者：杨圻
朝代：清

鸳鸯瓦上霜华泻，梦魂悄近西廊下。红烛水晶帘，玉人对雨眠。相逢惊又间，直为啼红损。疑是梦中逢，梦中知梦中。
菩萨蛮·七月二日归广陵
作者：杨圻
朝代：清
体裁：词

绿扬暗了閒庭院。圆荷香入轻罗扇。出浴傍花枝。平林新月时。那时携素手。夜半无人久。冰簟溜钗声。天边河鼓明。
菩萨蛮·为小男题石花林春阴燕居图照
作者：杨圻
朝代：清
体裁：词

深房曲槛春阴涩。绣帘不动炉烟直。清雨散茶香。绿窗红海棠。蛾眉都似旧。犹记那时候。带雨折花枝。花秾人笑时。
菩萨蛮·其一
作者：杨圻
朝代：清
体裁：词

水村山郭今愁绝。去年笠屐酬风雪。素手进貂裘。江山平小楼。雕栏催煮酒。玉树围红袖。不必问东坡。朝云欢更多。
菩萨蛮·其一
作者：杨圻
朝代：清
体裁：词

秋光更比春光好。芳菲莫讶诗人老。人瘦菊花肥。入门秋满衣。难逢开口笑。霜鬓簪花俏。笑口为君开。催诗拿酒来。
菩萨蛮·其三
作者：杨圻
朝代：清
体裁：词

兰成北去哀堪赋。小园风物烽烟误。夜夜梦江关。雕栏香满山。飘灯花雪乱。甲煎红衾暖。幽睡觉来时。花怜人起迟。
菩萨蛮·其二
作者：杨圻
朝代：清
体裁：词

城西车马秋原满。千红万紫霜天暖。十里捲帘看。问花寒不寒。吟成香在口。人中风前酒。红袖笑相扶。醉翁归去无。
菩萨蛮·其二
作者：杨圻
朝代：清
体裁：词

水云暗了閒台榭。绿鬟呵手江梅下。花外小重山。诗寒人不寒。九微飞火琐。雪夜薰香坐。数点鬓边红。瑶林琪树中。
菩萨蛮·军中清明
作者：杨圻
朝代：清
体裁：词

沉沉战鼓从军曲。太行莺啭千山绿。马色趁桃花。清明人忆家。清明家万里。泪坠沙场里。立马上漳河。中原春恨多。
菩萨蛮·庚子感秋
作者：杨圻
朝代：清
体裁：词

胡笳微动西风起。凤城渺渺人千里。回首望长安。月明马上看。秦关寻夜驿。往事还堪忆。凉雁下幽州。故宫花正秋。
菩萨蛮·庚子感秋
作者：杨圻
朝代：清

胡笳微动西风起，凤城渺渺人千里。回首望长安，月明马上看。秦关寻夜驿，庄事还堪亿。凉雁下幽州，故宫花正秋。
菩萨蛮·得家书知梅花如豆矣
作者：杨圻
朝代：清
体裁：词

故园报道梅开早。今年人健花俱好。红萼翠云裘。山寒人倚楼。酒楼人语定。江岸疏灯静。一雁下云间。吴头千万山。
菩萨蛮·提灯
作者：杨圻
朝代：清
体裁：词

画楼西畔红梨院。风中明灭行行远。花落鹧鸪啼。黄昏香径迷。过桥波里影。路入花中暝。双髻立阶前。催归微雨天。
菩萨蛮·新加坡暑夜山园即事
作者：杨圻
朝代：清
体裁：词

莲房露冷开残半。星河淡点银屏乱。灯影水西楼。冰肌玉骨秋。秋情人不见。花影和帘捲。中有捲帘人。梳头月满身。
菩萨蛮·新加坡暑夜山园即事
作者：杨圻
朝代：清

莲房露冷开残半，星河淡点银屏乱。灯影水西楼，冰肌玉骨秋。秋情人不见，花影和帘卷。中有捲帘人，梳头月满身。
菩萨蛮·春思
作者：杨圻
朝代：清
体裁：词

鸭炉烟涩衣香润。画楼无路天涯近。故国梦阑珊。春江枕上寒。梦残还复梦。蜡冷兰膏冻。风暗晓花稀。流莺带月飞。
菩萨蛮·暮春登汴城望京楼
作者：杨圻
朝代：清
体裁：词

满庭芍药红霞泼。水精山枕春眠足。昨夜梦扬州。花明人倚楼。相思烟草里。迟睡还迟起。落日万千山。可怜西北天。
菩萨蛮·残荷
作者：杨圻
朝代：清
体裁：词

凉波不动莲歌静。萧萧惊觉鸳鸯醒。相对泣香红。野塘风露中。兴亡多少话。水月閒台榭。妃子不知愁。华清宫里秋。
菩萨蛮·江潭芙蓉，西风摇落，秋水凄清，秋烟泠泠，韵绝愁绝，不自知也
作者：杨圻
朝代：清
体裁：词

江南秋梦鸥边冷。淡烟斜月笼秋影。深夜听风摇。露珠江面抛。愁临水里镜。镜里临愁影。鸿雁正来时。思君知不知。
菩萨蛮·秋思
作者：杨圻
朝代：清
体裁：词

天涯触目伤心处。孤帆寥落扬州路。回首梦乡关。江南秋月残。秋江何所有。惟有芙蓉秀。欲去采芙蓉。芙蓉零乱红。
菩萨蛮·纪别
作者：杨圻
朝代：清

香衾重迭春云热，梨花澹澹团香雪。烧烛不成眠，吹笳风月天。玉屏灯影薄，云髻颓香膊。帘外起东风，残莺啼落红。凤凰弦上闻愁语，酴醾风里酴醾雨。含泪出离筵，蓬松云两肩。夜寒深闭合，沁透鸳衾薄。南浦五更潮，锦帆风正高。玉箫吹碎梨花梦，晓风残月郎珍重。相送过栏杆，小山花雨寒。黄鸥枝上语，语语关情绪。楼上正相思，江风吹柳丝。鸳鸯瓦上霜华泻，梦魂悄近西廊下。红烛水晶帘，玉人对雨眠。相逢惊又间，直为啼红损。疑是梦中逢，梦中知梦中。碧芜狼藉春烟薄，蜻蜓轻蹴秋千索。人影柳丝扶，画桥红雨疏。别来春已半，消息江帆断。独自倚雕栏，夕阳千万山。海棠结束红星小，博山烟涩香灯悄。风起暗花飞，开门宝马嘶。梦长春夜短。翠被熏香暖。门外草连空，乱山残月中。
萃锦园看海棠园为恭邸池馆海棠六株高逾三四丈七十年旧物也四月二日心畬昆仲会名流三十馀人赏之拈韵赋诗·其一
作者：杨圻
朝代：清
体裁：七言律诗

忙煞花时生一旬，习池犹得殿馀春。直将旧句催新句，难得诗人是主人。一醉胭脂红更热，乱堆烟月酽无尘。百年长养成乔木，费尽东皇雨露匀。
萃锦园看海棠园为恭邸池馆海棠六株高逾三四丈七十年旧物也四月二日心畬昆仲会名流三十馀人赏之拈韵赋诗·其二
作者：杨圻
朝代：清
体裁：七言律诗

高红兀兀烘帘子，曲槛深房不见枝。此地池台通御气，一春烽火怅幽期。早闻花木平泉记，尚有衣冠晋代时。朅来鼙鼓风光尽，溅泪问花花不知。
落花客来
作者：杨圻
朝代：清
体裁：七言绝句

细雨东风吹酒家，小园留客看飞花。仙棋落子两三着，草暗春窗山日斜。
蓝氏水园夫妇月夕观荷·其一
作者：杨圻
朝代：清
体裁：七言绝句

南洲十月似清夏，水上房栊开芰荷。十万蛾眉无此福，茶烟起处月明多。
蓝氏水园夫妇月夕观荷·其三
作者：杨圻
朝代：清
体裁：七言绝句

山居日日兴偏幽，暮色苍然远岫秋。还向峰南望峰北，两三灯火自家楼。
蓝氏水园夫妇月夕观荷·其二
作者：杨圻
朝代：清
体裁：七言绝句

月满红衾香满袖，不须画烛照幽檐。起来云水光中坐，无限清凉一捲帘。
蓝氏水园夫妇月夕观荷·其四
作者：杨圻
朝代：清
体裁：七言绝句

椰林白露夜泠泠，流水清风一草亭。相对移灯弄明月，一人吹笛一人听。
蓝滩
作者：杨圻
朝代：清
体裁：五言律诗

青天滩水急，落月照潺湲。人语江湖里，鸡鸣草露间。孤舟依绝壁，秋雨响千山。经此应愁绝，长教客鬓斑。
蔷薇开闻黄莺声
作者：杨圻
朝代：清
体裁：五言律诗

四月园林暗，纱窗尽日关。黄莺千百个，终日啼青山。独坐花满屋，茅斋春月閒。小池风水活，潋滟乱红斑。
虎牢关遇雪
作者：杨圻
朝代：清
体裁：五言绝句

岭色人上下，寒照鸟明灭。策马向洛阳，千山万山雪。
虎邱溪兴
作者：杨圻
朝代：清
体裁：五言律诗

曝衣溪岸里，春色满柴关。水草相为绿，牛羊到处閒。兰花香气发，细雨湿幽山。此地饶耕读，忘言魏晋间。
虚霩园秋夕望月忆丁巳汤山之游柬寒云周立之
作者：杨圻
朝代：清
体裁：古风

凉飙吹长薄，宵虫鸣四壁。三载别上都，伏枕卧江国。广池云物高，幽藕露华白。北楼湖气澄，夜见秋山色。高咏心魂清，玉宇今何夕。缅怀汤山游，胜会携阮屐。俊侣多嘉彦，载酒快登陟。夜游温泉宫，秋月动泉脉。残荷乱废殿，野水移画鹢。半陂纯浸山，诸峰静默默。岩翠润衣裳，汲泉踏白石。孙公发清吟，袁侯横玉笛。周杨斗险韵，佳句寿幽僻。抚兹候令同，风月似相识。宋玉善悲秋，向秀感宿昔。出门思故乡，僻处思京掖。平生抱幽怀，所触斯忧惄。会当轻千里，与子续陈迹。
虚霩园秋晚雨后看山
作者：杨圻
朝代：清
体裁：五言律诗

泉与草堂合，峰从花涧分。石凉初见月，松湿欲生云。秋色翠微里，苍然思隐君。西山风水急，萝薜自纷纭。
虞美人
作者：杨圻
朝代：清

前生种下相思种，转眼都如梦。此心如水只长流，如许潇湘能放几多愁。楼台惆怅还犹昨，往事思量著。应知青鸟有时通，同去桃源深洞路重重。
虞美人·乙未八月偕道清泛游西湖曲院间波清露冷红藕已稀昼船荡月残荷三两麦小云团赏之
作者：杨圻
朝代：清

玉入睡起愁何在，只觉流光改。江莲开尽野塘中，冷露无声暗里泣秋红。捲帘烧烛船来去，香满西湖雨。月明如水浸云房，何处冰肌玉骨自清凉。
虞美人·乙未八月，偕道清泛游西湖曲院间，波清露冷，红藕已稀，画船荡月，残荷三两，煮小云团赏之
作者：杨圻
朝代：清
体裁：词

玉人睡起愁何在。只觉流光改。江莲开尽野塘中。冷露无声暗里泣秋红。捲帘烧烛船来去。香满西湖雨。月明如水浸云房。何处冰肌玉骨自清凉。
虞美人·又
作者：杨圻
朝代：清
体裁：词

前生种下相思种。转眼都如梦。此心如水只长流。如许潇湘能放几多愁。楼台惆怅还犹昨。往事思量著。应知青鸟有时通。同去桃源深洞路重重。
虞美人·家书江南大雪忆梅
作者：杨圻
朝代：清

沉香火底吹笙暖，锦幄笼烟满。绿窗朱户暮寒生，直是落花飞絮总无声。春宵犹自黄金价，玉树江南夜。一天烽火念家山，国破不知幽梦向花间。
虞美人·将渡江南别扬州诸友
作者：杨圻
朝代：清

江山冷落今犹在，往事千秋改。鸡台春去最关情，残月落花时候听流莺。小楼寒拥银釭坐，独院愁深锁。安排柔橹送王孙，明日桃花流水满江城。
虞美人·将渡江南，别扬州诸友
作者：杨圻
朝代：清
体裁：词

江山冷落今犹在。往事千秋改。鸡台春去最关情。残月落花时候听流莺。小楼寒拥银釭坐。独院愁深锁。安排柔橹送王孙。明日桃花流水满江城。
虞美人·庚子中秋遣悲
作者：杨圻
朝代：清
体裁：词

碧梧明烛秋如画。风露潇潇下。小山金粟落閒阶。清月不知人恨又飞来。海南一握愁难尽。但愿来生准。博山炉冷夜如年。香死成灰灰死不成烟。
虞美人·庚子中秋遣悲
作者：杨圻
朝代：清

碧梧明烛秋如画，风露潇潇下。小山金粟落闲阶，清月不知人恨又飞来。海南一握愁难尽，但愿来生准。博山炉冷夜如年，香死成灰灰死不成烟。
虞美人·忆石花林梅发
作者：杨圻
朝代：清
体裁：词

孤城水乱山横黛。花问家何在。独攀红树望江春。天末楼台愁煞未归人。苔枝缀雪胭脂冻。只觉绣帘重。一窗灯火小红楼。梦里也知亡国恨悠悠。
虞美人·故都雪下忆江南梅讯
作者：杨圻
朝代：清
体裁：词

沉香火底吹笙暖。锦幄笼香满。绿窗朱户暮寒生。直是落花飞絮总无声。清宵犹自黄金价。玉树江南夜。一天烽火念家山。国破不知幽梦向花间。
虞美人·春夜
作者：杨圻
朝代：清
体裁：词

黄莺声在閒台榭。月暖蔷薇夜。捲帘风起落花飞。无奈催归双髻点镫时。良宵一刻千金价。烧烛西楼下。销魂时节是单衣。便到春深人瘦绿阴肥。
虞美人·春夜
作者：杨圻
朝代：清

黄莺声在闲台榭，月暖蔷薇夜。捲帘风起落花飞，无奈催归双髻点镫时。良宵一刻千金价，烧烛西楼下。销魂时节是单衣，便到春深人瘦绿阴肥。
虞美人·月下过北海
作者：杨圻
朝代：清
体裁：词

雕墙曲院凉风里。水上歌声起。寻常野老不知愁。荡入月明深处采鸡头。朝元阁上承平事。恍惚犹堪记。一番亡国恨悠悠。红藕花残夕殿闭清秋。
虞美人·月下过北海
作者：杨圻
朝代：清

雕墙曲院凉风里，水上歌声起。寻常野老不知愁，荡入月明深处采鸡头。朝元阁上承平事，恍惚犹堪记。一番亡国恨悠悠，红藕花残、夕殿闭清秋。
虞美人·江亭筵上书赠孟茹，时鸟啼花落，青春欲晚
作者：杨圻
朝代：清
体裁：词

柳烟深处凝丝竹。帘外春波绿。此心如水只长流。如许潇湘能放几多愁。眉头惆怅还依旧。往事人前后。画楼灯火月明中。酒后春寒玉树夜来风。
虞美人·西湖苏小小墓石隐约有「佳人例让才人吊」之句不知何人所题盖亦伤心人语耳
作者：杨圻
朝代：清

斜阳淡淡波纹皱，短短苏堤柳。柳边谁说是苏家，一点秋坟满地落秋花。西湖岁岁芙蓉老，多少才人吊。不知谁更吊才人，惟有寒虫细细咒黄昏。
虞美人·西湖苏小小墓石，隐约有「佳人例让才人吊」之句，不知何人所题，盖亦伤心人语耳
作者：杨圻
朝代：清
体裁：词

斜阳淡淡波纹皱。短短苏堤柳。柳边谁说是苏家。一点秋坟满地落秋花。西湖岁岁芙蓉老。多少才人吊。不知谁更吊才人。惟有寒虫细细咒黄昏。
蜀国弦·其一
作者：杨圻
朝代：清
体裁：五言律诗

蜀乱先天下，高秋井络昏。惟天能设险，一路未招魂。猿鸟疑何极，蛟龙气独尊。少年都不贱，江上已无村。